**Република Северна Македонија**

**Министерство за животна средина и просторно планирање**

**ПРЕДЛОГ ЗАКОН ЗА УПРАВУВАЊЕ СО ДОПОЛНИТЕЛНИ ТЕКОВИ НА ОТПАД ВО СИСТЕМОТ НА ОДГОВОРНОСТ НА ПРОИЗВОДИТЕЛИТЕ**

**Скопје, мај 2020 година**

**ВОВЕД**

**I. ОЦЕНА HA СОСТОЈБИТЕ BO ОБЛАСТА ШТО ТРЕБА СЕ УРЕДИ CO ЗАКОНОТ И ПРИЧИНИ ЗА ДОНЕСУВАЊЕ HA ЗАКОНОT**

Досегашото законодавство со кое се регулираат прашањата за управување со отпадни масла, отпадни гуми и отпадни возила беше Законот за управување со отпадот (ЗУО) (“Службен весник на Република Македонија” бр. 68/2004; 71/2004; 107/2007; 102/2008; 143/2008; 124/2010; 51/2011; 123/2012; 147/2013; 163/2013; 51/2015; 146/2015; 156/2015; 192/2015; 39/2016 и 63/2016 и „Службен весник на Република Северна Македонија“ бр. 31/20). Отпадниот текстил, иако изрично не е наведен во овој закон, сепак подлежи под одредбите на овој закон.

Посебно, прашањата за управување со отпадни масла, отпадни гуми и отпадни возила беа доуредени со подзаконски акти со кои се уредија некои специфични барања и услови за управување со овие текови на отпад.

Исто така во Законот за управување со отпад вклучително и донесените подзаконските акти, беа транспонирани Директивата 75/442/ЕЕЗ за отпад, која е, укината и заменета со Директивата 2006/12/ЕЗ за отпад и обезбедија транспонирање само на мал дел од Директивата (2000/53/ЕЗ) за отпадни возила којшто во период од 2000 до 2018 беше повеќе пати изменета и дополнета, посебно нејзините анекси и Директивата 75/439/ЕЕЗ за отстранување на отпадни масла.

Со Шестата акциона програма на Заедницата за животната средина се наложи развивање или ревизија на законодавството за отпад.

Така беше донесена нова Рамковна Директива 2008/98/EC за отпад и за укинување на одредени директиви. Со оваа директива се укина Директивата 2006/12/ЕЗ за отпад, Директивата 91/689/EEC за опасен отпад и Директивата за отстранување на отпадни масла 75/439 / EEC.

Исто така, со новата Рамковна директива се обезбеди општа рамка за барањата за управување со отпад и се поставија основните дефиниции за управување со отпад за ЕУ. Во рамките на оваа директива се регулирани и општите правила за управување со отпадните масла и нивното одделно собирање.

Покрај начелото „загадувачот плаќа“,во ова директива се воведе и концептот на проширена одговорност за производителот на отпад.

Директивата 2000/53/ЕЗ за искористени возила, поставува јасни квантифицирани цели за повторна употреба, рециклирање и обновување на отпадните возила и нивните делови. Исто така, ги поттикнува производителите да произведуваат нови возила без опасни супстанции (особено олово, жива, кадмиум и хексавалентен хром), со што се промовира повторната употреба, можноста за рециклирање и обновување на отпадните возила. Останатите специфични исклучоци за забраната за употреба на опасните супстанции во возилата се наведени во Анекс II од Директивата и се предмет на редовни ревизии според технички и научен напредок.

Постојното законско решение во ЗУО е уредено дека производител којшто пушта на пазарот на Република Северна Македонија одредени производи одговорноста за постапување со отпадните производи ја упатува на секој од создавачите пооделно, со што постапувањето е фрагментирано и создавачите ја немаат можноста да ја искористат економијата на обем што го поскапува целиот синџир на активности во управувањето со овие текови отпад.

Постојното законодавство не поставува национални цели за собирање и цели за повторна употреба, рециклирање и преработка за овие отпадни производи па се создава простор капацитетот на некои од учесниците во управувањето недоволно да биде искористен, што резултира и со загрозување на животната средина и човечкото здравје.

Производите кои се предмет на Предлог на Законот за управување со дополнителни текови на отпад во системот на одговорност на производителите (во понатамошниот текст: Закон за дополителни текови на отпад), отпадни гуми, отпадни масла, отпаден текстил и отпадни возила ја оптоваруваат животната средина со значајното количество отпад кое се создава со нивното користење, а маслата и некои делови на возилата дополнително и со опасните својства на отпадот. Недоволната присутност на одделно собирање, оставање на отпадните производи како несортиран комунален отпад, непотполна примена на техничките услови при постапувањето, особено при селективното собирање и третманот, создава можност присуството на опасните супстанции да ги загадува почвите и водите и преку синџирот на исхрана, да го загрозуваат здравјето на луѓето, а при тоа и да се изгубат вредни ресурси.

Донесување на нов Закон за управување со дополнителни текови отпад во системот на одговорност на производителите (ЗДТО) целосно ја транспонира Директивата 2000/53/ЕУ за отпадни возила и го транспонира делот за масла од Директивата 2008/98/ЕУ за отпад.

**II. ЦЕЛИ, НАЧЕЛА И ОСНОВНИ РЕШЕНИЈА**

Предлог на Законот за управување со дополнителни текови на отпад во ситемот на одговорност на производителите (ЗДТО) ги вклопи четирите текови на отпад (отпаден текстил, отпадни гуми, отпадни масла и отпадни возила) во системот на проширена одговорност на производителот врз основа на веќе стекнатото позитивно искуство и значајни констатирани придобивки во управувањето со производите и отпадите од пакување, батерии и акумулатори и електрична и електронска опрема.

Предлог-Законот обезбедува остварување на следните цели:

- одржливо производство и потрошувачка преку, како прв приоритет, спречување на создавање на отпадни гуми, отпадни масла, отпаден текстил и отпадни возила (отпадни производи) со повторна употреба, рециклирање и други видови на преработка на отпадот за намалување на нивното отстранување, како и ефикасно користење на ресурсите и добивање на вредни секундарни суровини;

- обезбедување систем за собирање на отпадните производи, со цел постигнување на националните цели кои во објективно прифатлив рок ќе обезбедат собирање, преработка и рециклирање до нивото кое е постигнато во најголемиот број земји на Европската Унија, преку самостојни или колективни постапувачи;

- минимизирање на отстранувањето на отпадните производи како несортиран комунален отпад

- обезбедување на еднакви услови за работа на производителите кои ги пласираат на пазарот овие производи со чија употреба се создава отпадни производи со цел да го реализираат својот удел во спроведувањето на одговорноста на производителот.

Со усвојување на Законот за управување со дополителни текови на отпад во системот на одговорност на производителите и неговото спроведување ќе се обезбеди и заштита на животната средина и здравјето на луѓето како резултат на:

-забрана/ограничување за користење на опасни супстанции со што се елиминира можноста да се загадат водите и почвата и загадувачките супстанции да се вградат во синџирот на исхрана во случај да отпадните производи сепак завршат во природа или на други недозволени места за отстранување;

-стриктна примена на технички стандарди и на најдобри достапни техники и пракси за собирните места, инсталациите за третман, преработка и рециклирање.

**III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА**

Со Предлог- законот не се уредуваат посебни обврски кои наметнуваат дополнителни средства за Буџетот на централната или локалната власт. Законот овозможува поефикасно искористување на средствата кои ќе се собираат од надоместокот за управување со отпадните производи, што ќе го плаќаат производителите, при што ја зајакнува обврската средствата собрани од овој надоместок да се трошат на проекти кои придонесуваат кон заштитата на животната средина и подобро управување со отпадот преку спроведувањето на се користат за финансирање и спроведување на мерки и активности за управување со отпад утврдени со планските и стратешките документи од областа на отпадот, а кои се насочени кон постигнување на целите на овој закон на начин и постапка пропишана согласно прописите за проширена одговорност на производителот во управување со посебните текови на отпад.

**IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ, ПОДАТОЦИ ЗАТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ**

Со законот се воведува систем за определување на надоместок за управување со дополнителните текови.Средствата ќе се трошат за цели кои се директно поврзни со заштитата на животната средина и управувањето со отпадот, согласно прописите за проширена одговорност на производителот.

Трошоците на производителите на краток рок може да се зголемат како резултат на нивната обврска за финансирање на системите за управување со отпадните производи согласно обврските кои ги пропишува начелото на проширена одговорност на производителот.

**V. ПРЕГЛЕД НА ПРОПИСИ ШТО ТРЕБА ДА СЕ ДОНЕСАТ ЗА СПРОВЕДУВАЊЕ НА ЗАКОНОТ**

Со цел воспоставување на препорачаниот систем за управување со дополнителни текови на отпад потребно е да се донесе Закон за проширена одговорност на производителот во управувањето со посебните текови на отпад, потребен за воспоставувањето на самостојни или колективни постапувачи за управување со ДТО и Законот за управување со отпад во однос на детерминирање на поимите и дефиниции кои се користат во овој закон.

За спроведување на Закон за управување со дополнителни текови на отпад во системот на проширена одговорност на производителите, потребно е донесување на следните подзаконски акти:

1. Правилник за листата на видовите на текстил, гуми и масла и возила (член 5 став (2));
2. Правилник за листата на материјалите и деловите кои се иземаат од забраната за употребување на опасни супстанции, максимално дозволените концентрации на опасните супстанции во материјали и делови кои се изземени од забраната, роковите за важноста на изземањата, како и деловите кои треба да бидат означени (член 10 став (2));
3. Правилник за стандардите за кодирање на деловите и материјалите на возилата (член 11 став (2));
4. Правилник за начинот на пресеметување на целите за собирање како и, начинот на пресметување на целите за преработка (член 18 (5)); .
5. Правилник за формата и содржината на образецот на евиденцијата , начинот на водење на евиденција за количеството на собраните отпадни производи кои влегуваат во инсталацијата за преработка како и за начинот на управување ,формата и содржината на обрасците на извештајот за преработени или извезени отпадни производи (член 18 став (12));
6. Правилник за формата и содржината на образецот за пресметување на надоместокот формата и содржината на образецот за поврат на надоместокот начинот и потребната документација за враќање на надоместокот (член 23 став (17)) ;
7. Правилник за начинот за водење, одржување и чување на евиденцијата за пресметаниот и уплатен надоместок како и формата и содржината на образецот (член 24 став (5));.
8. Правилник за методологијата за утврдување на правила за начинот на следење на националните цели за преработка и повторна употреба на отпадни возила (член 32 став (2));
9. Правилник за формата и содржината на потврдата за преземање на отпадното возило за уништување (34 став (5));
10. Правилник за минималните технички услови на местата за складирање и местата за третман на отпадни возила, и постапките на третман на отпадни возила како и начинот на складирање на деловите од отпадните возила (член 37 став (9)) ;
11. Правилник за формата и содржината на образецот на евиденцијата за сите фази на третман на отпадните возила, начинот на водење на евиденција као и ,формата и содржината на обрасците на извештајот за преработени или извезени отпадни возила (член 38 (став (8));
12. Правилник за начинот на одвоено складирање и минималните технички услови за собирните места за отпадни гуми (член 41 став (6));
13. Постапките и начин на собирање и складирање на отпадните масла и начинот на транспортирање на отпадни масла и како и формата и содржината на образецот за известување ги пропишува министерот кој раководи со органот за животна средина. (член (48)став (6));
14. Правилник за формата и содржината на образците за евиденцијата за количеството текстил, и масла и возила кои што за прв пат ги пуштил на пазарот во Република Северна Македонија во текот на една календарска година ,формата и содржината на годишниот извештај за количини производи пуштени на пазарот (член 54 став (5)) ;
15. Формата и содржината на евиденцијата на изречените опомена, ја утврдува Директорот на инспекторатот за животна средина (член 67 став (3)); и
16. Правилник за формата и содржината на прекршочниот платен налог (член 72 став ( 7)).

Спроведувањето на законот ќе се врши од страна на следните надлежни институции:

1. Министерство за животна средина и просторно планирање

2. Министерство за финансии, Управа за јавни приходи

2. Управа за животна средина

4. Државен инспекторат за животна средина

5. Државен пазарен инспекторат

6. Градоначалниците

7. Овластените инспектори за животна средина и комунални инспектори на општините, општините во градот Скопје и градот Скопје.

**ПРЕДЛОГ ЗАКОН ЗА УПРАВУВАЊЕ СО ДОПОЛНИТЕЛНИ ТЕКОВИ НА ОТПАД ВО СИСТЕМОТ НА ОДГОВОРНОСТ НА ПРОИЗВОДИТЕЛИТЕ**

**I. ОПШТИ ОДРЕДБИ**

**Член 1**

**Предмет на уредување**

Со овој закон се уредуваат барањата за заштита на животната средина и здравјето на луѓето преку спречување или намалување на негативните влијанија од создавањето и постапувањето со отпадните текстил, гуми, масла и возила, што треба да се исполнат при производството на текстил, гуми, масла и возила и нивното собирање, повторна употреба, третман, преработка и отстранување, како и другите прашања поврзани со постапувањето со отпадните текстил, гуми, масла и возила од страна на економските оператори и другите субјекти кои учествуваат во постапките на производство и постапувањето со истите.

**Член 2**

**Супсидијарна примена на другите закони**

(1) По прашањата кои се однесуваат на правилата и начинот на управување со отпадот од текстил, гуми, масла и возила кои не се регулирани со овој закон, соодветно ќе се применуваат одредбите на Законот за управување со отпадот.

(2) За регулирање на прашањата во врска со пристап до информации кои се однесуваат на животната средина, учеството на јавноста во донесување на одлуки и оцена на влијанието од определени стратегии, планови и програми врз животната средина доколку со овој закон не е поинаку уредено, соодветно ќе се применуваат одредбите на Законот за животната средина.

(3) За регулирање на прашањата во врска со текстилот, гумите, маслата и возилата, и отпадот од текстил, гуми, масла и возила, и организирање на производителите во самостојни постапувачи или колективни постапувачи за спроведување на проширена одговорност на производителот за управувањето со отпадот од текстил, гуми, масла и возила, соодветно ќе се применуваат одредбите на Законот за проширена одговорност на производителот во управување со посебните текови на отпад.

(4) На постапките утврдени со овој закон се применуваат одредбите од Законот за општата управна постапка, доколку со овој закон поинаку не е уредено.

(5) Одредбите од овој закон не ja исклучуваат примената на одредбите од прописите за квалитет на воздух, заштита од бучава во животната средина и возила во делот на примената на прописите за стандардите на сигурност, регистрација на моторните возила, емисии во воздухот, заштита на почвата и водата, безбедност и здравје при работа како и за хигиена и санитарна заштита и прописите за хемикалии.

(6) Сите мерки, стандарди и цели кои се утврдени со овој закон се применуваат како минимални барања кои треба да се исполнат при управувањето со производите од текстил, гуми, масла и возила и отпадот кој се создава во тек на нивниот животен век.

(7) Доколку со друг закон се утврдени построги мерки и стандарди на животната средина, при управувањето со производите од текстилот гумите, маслата и возилата или отпадот кој се создава од нив во тек на нивниот животен век, се применуваат построгите мерки и стандарди со цел за заштита на животната средина и постигнување на целите на животната средина.

**Член 3**

**Цели на законот**

(1)Основни цели на овој закон се:

1) намалување до најмало можно ниво на негативното влијание од текстилот, гумите, маслата и возилата, и отпадот од текстил, гуми, масла и возила, врз животната средина и врз здравјето на луѓето;

2) унапредување на стандардите за заштита на животната средина од страна на економските оператори во текот на целиот животен циклус на производите, а особено при собирање, третман, повторната употреба, преработката и отстранувањето на отпад од текстил, гуми, масла и возила.

(2) Покрај целите од ставот (1) од овој член, во согласност со начелото на циркуларна економија, со овој закон треба да се постигнат и следниве цели:

- спречување на создавање на отпад од текстил, гуми, масла и возила;

- намалување на количество на отпад од текстил, гуми, масла и возила;

- намалување и ограничување на употребата на опасни супстанции во текстилот, гумите, маслата и возилата;

- постигнување на високо ниво на повторна употреба, рециклирање и други видови на преработка на отпадот од текстилот, гумите, маслата и возилата како и намалување на отстранувањето на отпад од текстил, гуми, масла и возила;

- обезбедување на поволни услови за воспоставување и развој на пазарот за повторна употреба, рециклирање и други начини на преработка на текстил, гуми, масла и возила;

- обезбедување на еднаква положба и конкурентност на пазарот на сите субјетки и избегнување и отстранување на трговските бариери кои можат да го нарушат пазарот со текстил, гуми, масла и возила;

- поттикнување на користење на најдобри достапни техники за третман, преработка и рециклирање; и

- подобрување на мерките за заштита на животната средина, кои треба да ги исполнат економските оператори кои се вклучени во животниот циклус на возилата, а посебно на операторите вклучени во системот за собирањето и третманот на отпадните возила.

**Член 4**

**Начела на законот**

(1) Во согласност со целите за долгорочна заштита и одржливо користење на природните ресурси, заштита на животната средина, управувањето со текстил, гуми, масла и возила и отпадот од истите се заснова на следните начела:

1) „начелото на одговорност на производителот“ според кое производителот, кој при вршење на својата дејност создава и придонесува кон создавање на отпад од текстил, гуми, масла и возила е одговорен за преземање на мерки за управување со тој отпад, со цел да се елиминира и намали до крајна можна мера негативното влијание врз животната средина, вклучувајќи и создавање на услови за остварување на висок степен на одделно собирање, повторна употреба, рециклирање и друг начин на преработка на отпад од текстил, гуми масла и возила, и

2) „начелото на процена на животниот циклус на производот“ според кое производителот на текстил, гуми, масла и возила е должен да изврши процена на животниот циклус на производот на начин со кој ќе се подобрат еколошките перформанси на производот, ќе се исклучи или намали присуството на опасни супстанции во производот согласно со научно-техничките достигнувања, ќе се дизајнира на начин што ќе придонесе кон намалување на создавање на отпад од производите, со цел да се спречат негативните влијанија врз животната средина.

(2) Во управувањето со производите и отпадот од истите, покрај начелата од ставот (1) на овој член, соодветно се применуваат и начелата утврдени со Законот за животната средина, Законот за управување со отпадот (во понатамошниот текст: прописи за управување со отпад) и Законот за проширена одговорност на производителите во управување со посебните текови на отпад (во понатамошниот текст:прописи за проширена одговорност на производителот).

**Член 5**

**Примена на законот**

(1) Одредбите на овој закон се применуваат на следните производи:

1) Текстил;

2) Гуми;

3) Масла;

4) Возила, заедно со нивните вградени делови и материјали, како и вградените резервни и заменски делови, независно дали се вградуваат во возилото при техничка проверка, сервисирање или поправка, независно дали деловите се обезбедени од оригиналниот производител или од некој друг производител;

5) употребуваните производи од точките од 1 до 4 од овој член пуштени на пазарот во Република Северна Македонија и

6) отпад од производите од ставот (1) од овој член.

(2) Министерот кој раководи со органот за животна ја определува листата на видовите на производите од став (1) од овој член.

**Член 6**

**Исклучоци на примена на законот**

(1) Одредбите на овој закон не се применуваат на:

1) облека која се користи за медицински или ортопедски намени,

2) употребуван текстил кој се собира од хуманитарни организации во организирани акции за да биде користен како донација,

3) чевли;

4) авионски гуми;

5) гуми за велосипеди;

6) масла за ложење;

7) масла од растително или животинско потекло со биолошка разградливост од најмалку 60%, потврденo од акредитирана лабораторија;

8) олдтајмери, возила од историско значење, возила со колекционерска вредност или возила наменети за музеи, кои се оддржувани цели или во делови, на начин прифатлив за животната средина и истите не се сметаат за отпадни возила согласно овој закон;

9) возила изработени во мали серии, се изземаат од примената на членовите 11, 12 и 13 на овој закон,

10) моторизирани трицикли, освен, за членовите 30, 35 и 37 на овој закон;

11) Возила за специјални намени, се изземаат од примената на член 30 став (2) од овој закон,

**Член 7**

**Дефиниции**

(1) Одделни изрази употребени во смисла на овој закон, го имаат следново значење:

1. „Текстил“ е производ изработен од влакна од какво било потекло (природни, вештачки, синтетски), по каква било технолошка постапка во конфекционирани производи, вклучително кожа и крзно, кои се користат како облека и текстилни предмети во домаќинството;
2. „Употребуван текстил“ е текстил кој според општата перцепција се смета како нов

текстил или се користи како употребуван, за намената за која е произведен и не се смета за отпаден текстил;

1. „Отпаден текстил“ е отпад, кој крајниот корисник го исфрла, има намера да го исфрли или од него се бара да го исфрли;
2. „Повторна употреба на текстил“ е секоја активност со која се обезбедува повторно користење на парчето текстил во неговата целосна форма на територија на Република Северна Македонија или негов извоз како цело парче за повторна употреба во согласност со прописите за управување со отпад;
3. „Гума“ е пневматик за автомобил, мотори, комбе , камиони, автобуси, трактори, моторцикли и велосипеди, земјоделски работни машини, градежни и други работни машини, и други видови возила согласно Законот за возила.
4. „Отпадна гума“ е гума чијашто употребна функција завршила и која крајниот корисник ја исфрла, има намера да ја исфрли или од него се бара да ја исфрли со исклучок на отпадот и остатоци од обновување на употребувани гуми со кои се постапува согласно прописите за управување со отпад;
5. „Обновување на отпадни гуми“ е процес на рециклирање на отпадни гуми за нивно обновување, при што надворешниот слој на гумата се заменува со нов слој со што, обновените гуми се користат за истата намена за која што биле произведени и истите не се сметаат за отпад (во понатамошниот текст преаботка на отпадни гуми);
6. „Масла“ се минерални, синтетички или индустриски масла, во течна или во полутечна состојба, а особено маслата за моторите со внатрешно согорување, маслата за менувачките кутии, како и маслата за турбини и хидрауличните масла;
7. „Отпаднo маслo“ е масло кое крајниот корисник го исфрла, има намера да го исфрли или од него се бара да го исфрли;
8. „Преработка на отпадни масла“ е низа на операции со кои се овозможува нивно користење т.е.нивно обновување или согорување (во понатамошниот текст: преработка на отпадни масла);
9. „Обновување на отпадни масла“ е секоја активност на рециклирање со која може да се создадат базни масла со рафинирање на отпадните масла, посебно со отстранување на нечистотии, производи на оксидација и адитиви содржани во овие масла(во понатамониот текст рециклирање);
10. „Производител“ е секое правно лице или физичко лице кое без оглед на начинот врши продажба, вклучувајќи ја и продажбата со помош на комуникација на далечина која е уредена со прописите за заштита на потрошувачите:

- произведува производи од член 5 став (1) од овој закон и за прв пат ги пушта на пазарот во Република Северна Македонија, или на професионална основа, заради вршење на својата дејност, увезува во Република Северна Македонија и прв пат ги пушта на пазарот производите од член 5 став (1) на овој закон;

- како краен корисник, за свои потреби, увезува производи од член 5 став (1) од овој закон без посредник;

- на професионална основа увезува употребувани производи од член 5 став (1) од овој закон и за прв пат ги пушта на пазарот во Република Северна Македонија ;

- е основано во друга земја и продава со помош на комуникација на далечина дирекно на крајните корисници во Република Северна Македонија производи од член 5 став (1) од овој закон, и

- обновува употребувани гуми и ги пушта на пазарот во Република Северна Македонија.

Производителот на возила, за гумите и маслата кои се вградени во возилото, нема да се смета за производител на гуми и масла согласно овој закон.

1. „Мал производител“ е правно или физичко лице кое пушта на пазарот во Република Северна Македонија, производи наведени во член 5 став (1) од овој закон, вклучувајќи го и производителот кој како краен корисник увезува производи во количество не поголемо од тоа кое е утврдено во членот 20 став (1) од овој закон, во текот на една календарска година;
2. „Трговец“ е секое правно или физичко лице кое во синџирот на снабдување ги прави текстилот, гумите, маслата и возилата достапни на пазарот. Трговец, може во исто време да биде и производител согласно точка 12 од овој член.
3. „Краен корисник“ е физичко или правно лице кое заради сопствени потреби, а не за продажба, се стекнува со производи од член 5 став (1) од овој закон, кои по искористувањето настануваат отпадни поизводи;
4. „Краен корисник на возило“ е физичко лице или правно лице, кое како последен сопственик на возилото е запишан во регистерот на регистрирани возила во согласност со прописите за регистрација на возила, а кој го отфрла, има намера да го отфрли, или од него се бара да го отфрли возилото како отпад, кој настанал како резултат на сопствената активност, или со регистрираната дејноста.
5. „Пуштање на пазарот“ е активност на првото пуштање на производот на пазарот во Република Северна Македонија на професионала основа;
6. „Спречување на создавање на отпад“ се мерки за намалување на количеството и штетноста на отпадните производи и отпадни возила, нивните материјали и супстанции, како и намалување на нивното штетно влијание врз животната средина;
7. “Возило“ е:

-секое моторно возило од категорија М1( возила за превоз на патници со најмногу осум седишта, при што не е вклучено седиштето на возачот) во согласност прописите за возила,

-секое моторно возило од категорија N1 (возила за превоз на стоки со најголема маса од 3,5 тони) во согласност прописите за возила, и

-моторни возила со три тркала во согласност прописите за возила, со исклучок на моторни трицикли;

1. „Отпадно возило“ е возило чија што употребна функција престанала и кое крајниот корисник го исфрла, има намера да го исфрли или од него се бара да го исфрли вклучувајќи ги и сите негови составни делови и материјали кои во моментот на исфрлање преставуваат дел од отпадно возило;
2. „Маса на празно возило“ е масата на возилото наведена во сообраќајната дозвола по одземање на масата на признаената содржина на резервоарот со исполнетост од 90% (40 кг) и по одземање на масата на возачот (75 кг) и се користи при пресметака на целите за повторна употреба и преработка на отпадни возила;
3. „Третман на отпадно возило“ е секоја активност по предавање на отпадното возило во инсталација за вадење на опасните супстанции, расклопување, сечење, дробење, преработка или подготовка за отстранување на издробениот отпад и секоја друга операција извршена заради преработка и/или отстранување на отпадно возило и неговите делови;
4. „Повторна употреба на отпадно возило“ е секоја операција во која деловите од отпадното возило се употребуваат за иста цел за која предходно биле наменети;
5. „Дробилка“ е секоја опрема која се употребува за дробење на отпадни возила на делови или ситни парчиња, вклучително и за добивање на метален отпад, кои можат дирекно повторно да се употребат;
6. „Информации за расклопување“ се сите информации, кои се неопходни за правилен и не штетен за животната средина, третман на отпадните возила. Производителите на возила и на делови и материјали кои се користат во возила ги прават достапни овие информации на инсталации за третман во форма на прирачници или преку електронски медиуми (пр. Cd-romi koe, on-line сервиси);.
7. „Економски оператори“ се правни или физички лица, односно сите производители кои пуштат на пазар возила, трговци, оператори на инсталации за третман на возила, (вклучително расклопување, сечење и дробење на возила), а и други опратори за третман на отпадни возила, вклучително и нивни делови и материјали;
8. „Собирач на отпадни возила“ (во понатамошниот текст: собирач) е правно или физичко лице кое собира ,времено чува и складира отпадни возила согласно овој закон и кој поседува соодветна дозвола согласно прописте за управување со отпад. Собирачот може да биде и правно лице, оператор кое управува со инсталација за третман на отпадни возила и кое презема, собира и времено чува и складира отпадни возила;
9. „Оператор на инсталација за третман на отпадни возила“ (во понатамошниот текст: оператор на инсталација) е правно лице, кое согласно Законот за управување со отпад, има соодветна дозвола за третман и преработка на отпадни возила, вклучувајќи и третман на деловите и материјалите во возилото;.
10. „Инсталација за третман на отпадни возила“ може да бидат и одвоени инсталации, каде се вршат операции за вадење на опасните супстанции од отпадното возило, инсталација каде се врши расклопување на отпадното возило, инсталација каде се врши сечење, дробење, преработка или подготовка за отстранување на издробениот отпад и секоја друга операција извршена заради преработка и/или отстранување на отпадното возило и неговите делови.
11. “Собирач на отпадни производи “ е правно или физичко лице кое собира ,времено чува и складира отпадни производи согласно овој закон и кој поседува соодветна дозвола за согласно прописите за управување со отпад во понатамошниот текст:собирач); Собирачот може да биде и правно лице, оператор кое управува со инсталација за повторна употреба и преработка на отпадни производи и кое презема, собира и времено чува и складира отпадни производи;
12. “Оператор на инсталација за преработка “ е правно лице кое спроведува активности за повторна употреба, третман, рециклирање и други видови на преработка на отпадни производи и кое поседува соодветна дозвола согласно прописите за управување со отпад;
13. „Преработка“ е секоја применлива операција за преработка пропишана со прописите за управување со отпад;
14. „Рециклирање“ е активност за повторна преработка во производен процес на отпадните материјали за првобитната намена или за други намени, освен за енергетска преработка. Под енергетска преработка се подразбира употреба на запалив отпад како средство за добивање на енергија преку директно горење со или без друг отпад, но со искористување на топлината;
15. „Отстранување“ е секоја применлива операција за отстранување, пропишана со прописите за управување со отпад;
16. „Место за преземање“ е место во објект или простор во објект или друг место што го користи тровецот, производителот или во негово име трето лице, преку самостоен или колективен постапувач уреден за повратен прием на отпаден текстил или отпадни гуми заради нивно преземање и транспортирање до собирно место или инсталации за преработка повторна употреба и рециклирање.
17. „Собирно место за отпаден текстил“ е место уредено за собирање, времено чување и складирање како и сортирање на отпадниот текстил заради негово предавање во инсталација за преработка повторна употреба или рециклирање;
18. „Собирно место за отпадни гуми“ е место уредено за собирање и времено чување и складирање на отпадни гуми заради нивно предавање во инсталација за преработка;
19. „Место за собирање на отпадни масла“ е место каде се лоцирани еден или повеќе садови на местото за собирање на отпадните масла (автомеханичарски сервиси при промена на масла, или работилници за поправка на машини и опрема и слични работилници како резултат на работата на машините и опремата како и посебните делови на местата на кои се вршат активности со отпадни масла , кое служат за собирање на отпадните масла и нивно предавање на собирач или оператор во инсталација за преработка на отпадни масла;
20. „Собирно место за отпадни масла“ е објект или дел од објект уреден со потребна опрема за собирање, времено чување и складирање, како и сортирање на собраните отпадни масла и нивно предавање во инсталација за рециклирање и преработка; .
21. „Собирно место за отпадни возила“ е објект или дел од објект уреден за примање и времено чување и складирање на отпадните возила, пред нивно предавање во инсталацијата за третман на отпадните возила;
22. „Собирен центар“ е објект или дел од објект, оргнизиран од единиците на локалната самоуправа за собирање на одделни фракции на комунален отпад и други текови на отпад, каде крајните корисници , можат бесплатно да го оставаат отпадниот текстил и отпадни гуми.
23. „Отпадни производи“ се отпаден текстил, отпадни гуми и отпадни масла;
24. „Заостанати отпадни производи “ е одговорност за животната средина која е предизвикана со создавање на отпадни производи и отпадни возила кои биле пуштени на пазарот пред 1 јануари 2019 година;
25. „Овластен застапник“ на производителот на возила може да биде физичко или правно лице, со седиште во Република Северна Македонија, кој е овластен од страна на производителот во писмена форма да го застапува пред пред органите надлежни за оценување на сообразност на возилата и кој делува во име на производителот како и е овластен да презема мерки во негово име согласно со одредбите на овој закон.

Податоците за овластениот застапник се запишуваат во Регистерот на хомологизирани моторни возила во согласност со прописите за возила, како и во Регистерот на производители од член 19 од овој закон.

1. „Опасна материја“е секоја супстанца која се смета за опасна согласно прписите за хемикалии.
2. „Идентификациониот и транспортен формулар“ се придружни докумети кои се предаваат на лицата кои вршат собирање и транспорт и предавање на отпадот, согласно прописите за управување со отпад (во понатамошниот текст: формулари за пренос на отпад).
3. „Стручен орган“ е Управата за животна средина, орган во состав на Министерството за животна средина и просторно планирање (во натамошниот текст: стручен орган);
4. „Орган за животна средина“ е органот на државната управа надлежен за вршење на работите од областа на животната средина, односно Министерството за животна средина и просторно планирање;
5. Поседувач, е правно или физичко лице кое со вршењето на својата регистрирана дејност привремено создава или поседува отпаден текстил, отпадни гуми и отпадни масла (како на пример автомеханичарски сервиси при промена на масла и гуми поправка на возила, или работилници за поправка на машини и опрема и други места каде се создава отпаден текстил). Како поседувач, во смисла на овој закон не се сметаат граѓаните или домаќинствата.;
6. Самостоен постапувач со отпадни производи е правно лице, производител, кое поседува дозвола за самостојно исполнување на обврските за управување со отпаден текстил или отпадни гуми или отпадни возила или отпадни масла, согласно овој закон и кој дозволата ја добил, согласно прописите за проширена одговорност на производителот во управување со посебни текови на отпадот (во понатамошниот текст: самостоен постапувач);
7. Колективен постапувач со отпадни производи e правно лице кое е основан и поседува дозвола за колективен постапувач за управување со отпадни гуми, отпадни масла, отпадни возила и отпаден текстил , согласно прописите за проширена одговорност на производителот (во понатамошниот текст: колекетивен постапувач) .
8. За потребите на овој закон, соодветно ќе се применуваат дефинициите од Законот за проширена одговорност на производителот за управување со посебните текови на отпад, а кои се однесуваат на изразите за проширена одговорност на производителот, колетивен постапувач и самостоен постапувач;
9. За потребите на овој закон, соодветно ќе се применуваат дефинициите од Законот за управување со отпадот за изразите употребени во овој закон, а кои се однесуваат на , отпад, опасен отпад, управување со отпад, собирање, одделно собирање, складирање, превенција, повторна употреба, третман, преработка, подготовка за повторна употреба, рециклирање и отстранување.

**Член 8**

**Забрани**

Се забранува:

1. горење на отпаден текстил, отпадни гуми и отпадни масла на локации или инсталации што не се наменети за таа цел, вклучително во природа и јавни површини;.
2. оставање, фрлање или напуштање на отпадни гуми во природа и на јавни површини;
3. истурање или фрлање на отпадни масла и остатоци од нивна преработка покрај/во површински и подземни води во канализација и во почва;
4. мешање на отпадни масла со масла кои имаат различни физички, хемиски или опасни својства, со други видови отпад, супстанции или материјали со што се спречува или отежнува преработката на отпадните масла;
5. оставање на отпадно возило во природа, расклопување и изведба на други зафати надвор од инсталации за наменети за таа цел.

**II ОБВРСКИ НА ПРОИЗВОДИТЕЛОТ**

**Член 9**

**Дизајнирање на производите**

(1) Производителот на материјали и делови за возилата, е должен да ги дизајнира и произведува на начин со кој се постигнува:

1. намалување на создавање на отпадни возила и отпадни делови и материјали за возилата;
2. олеснето расклопување и одделување на составните делови, повторна употреба, рециклирање и други видови на преработка на отпадните производи и отпадни возила, онаму каде е применливо, вклучувајќи ги и неговите составни делови и материјали, и
3. ограничување на употреба на опасни супстанции за да се спречи нивното испуштање во животната средина, со цел да се олесни рециклирањето и да се избегне потребата од отстранување на опасен отпад.

(2) Производителот на возила, заедно со производителот на материјали и опрема за возила, треба да создаваат зголемено количество на материјали за рециклирање во возилата и другите производи како и да ја зголемат употребата на рециклиран материјал во производството на возилата и други производи,за да се развијат што е можно повеќе пазарите за рециклирани материјали.

(3) Производителот не смее со посебен дизајн или со производни процеси да спречи повторна употреба на производот или неговите составни делови, освен доколку дизајнот или производните процеси донесуваат значителна предност за заштита на животната средина или за безбедно користење на производот.

**Член 10**

**Забрана за користење на опасни супстанци во возилата**

(1) Се забранува пуштање на пазар во Република Северна Македонија материјали и делови за возилата кои содржат олово (Pb), жива (Hg), кадмијум (Cd) и шествалентен хром ( Cr+6).

(2) Листата на материјалите или деловите кои се изземаат од забраната од став (1) на овој член, максимално дозволените концентрации на опасните супстанции во материјалите и деловите кои се изземени од забраната, роковите за важноста на изземањата како и деловите кои треба да бидат означени, ги пропишува министерот кој раководи со органот за животна средина.

(3) Материјалите и составните делови од ставот (2) од овој член мораат да бидат јасно означени со ознаки дека содржат опасни супстанции кои мора да се одвојат пред третманот.

**Член 11**

**Стандарди за кодирање на материјали и делови на возила**

(1) Производителот, заедно со производителите на делови и материјали за возила, е должен да користи стандарди за кодирање на материјалите и деловите за да се олесни препознавањето на материјалите и деловите кои се погодни повторно да се употребат или преработаат.

(2) Министерот кој раководи со органот за животна средина ги пропишува стандардите за кодирање на деловите и на материјалите од став (1) на овој член.

**Член 12**

**Информации за разглобување на возила**

(1) Производителот на возила е должен, за секој нов тип на возило, во рок од шест месеци од денот на неговото пуштање на пазарот, да подготви информација за расклопување на возилото.

(2) Во информацијата од став (1) на овој член, мора да бидат наведени податоци за составните делови и материјали кои се користени, како и местата на сите опасни супстанции во возилото, со што ќе се олесни постигнувањето на целите за повторна употреба и преработка од член 30 став (2) на овој закон.

(3) Производителот на возила и производителот на делови кои се користат во возилата е должен, на барање на операторот на инсталацијата за третман, да ги стави на располагање потребните информации за расклопување, складирање и тестирање на деловите кои можат повторно да се употребуваат, освен доколку тие податоци претставуваат индустриска тајна и се поврзани со правата на интелектуална сопственост.

**Член 13**

**Обврски на производител на возила за информирање**

(1) Производителот кој пушта на пазарот нови возила е должен, во соработка со релевантните економските оператори, во печатен или електронски облик, да објави информации за:

1. дизајнот на возилото и неговите делови во поглед на можностите за преработка и рециклирање,
2. третман на отпадни возила кој не е штетен за животната средина, посебно при отстранувањето на сите течности и расклопувањето;
3. развојот и оптимизацијата на постапките за повторна употреба, рециклирање и преработка на отпадни возила и нивните делови;
4. напредокот кој е постигнат кај операциите за преработка и рециклирање со цел да се намали отпадот што се отстранува и да се зголеми степенот на преработка и рециклирање.

(2) Производителот е должен да овозможи информациите од став (1) на овој член:

1. да бидат достапни за идните купувачи на возила од неговата трговска марка, и
2. да бидат во промотивната литература, која се користи при пуштање на пазар на ново возило.

(3) Обврската од овој член, производителот не смее да ја пренесе на друго лице.

**Член 14**

**Информации за крајните корисници**

(1) Производителот е должен, на своја сметка, да ги информира крајните корисници на производите од членот 5 став (1) од овој закон, за:

* забраната за оставање на отпадните производи и делови и материјали од отпадните возила како неселектиран комунален отпад и обврската на крајниот корисник за одделно собирање на отпадните производи и делови и материјали од отпадните возила;
* воспоставените системи за повратен прием и собирање на отпадните производи;
* во случај на одбивање на преземањето на отпадните производи за најблиското место за нивно предавање,
* начинот како може да придонесат за повторна употреба, рециклирање и другите начини за преработка;
* можните негативни влијанија и последици врз здравјето на луѓето и животната средина како резултат на присуството на опасни супстанции во отпадните производи и делови и материјали од отпадните возила и за
* прописите за управување со отпадните производи и отпадните возила.

(2) Информациите од ставот (1) од овој член се објавуваат на веб страницата на производителот, на местото на продажба, во печатени или во онлајн рекламни материјали, на веб страниците за онлајн продажба кои ги користи производителот, на едноставен, видлив и јасно достапен начин, или преку јавни кампањи за подигање на јавната свест.

(3) Производителот е должен на соодветен начин да ги информира сите дистрибутери во ланецот на испорака на производите, а посебно трговецот кој ја продава односно испорачува призводи на крајниот корисник, за начинот на преземање на отпадот од производите од крајните корисници.

(4) Информацијата од ставот (3) на овој член, треба да е составен дел на пропратната документација при испораката на производите.

(5) Обврските на производителот кои произлегуваат од овој член не можат да се пренесат на друго правно лице.

**Член 15**

**Повратен прием на отпаден текстил и отпадни гуми**

(1) Производителот е должен на свој трошок да преземе мерки со кои ќе обезбеди и организира систем за повратен прием и собирање на отпаден текстил и отпадни гуми од трговецот кои настанале од производите кои ги пушта на пазарот во Република Северна Македонија.

(2) Производителот е должен да соработува со трговецот во чии простории се достапни производи кои тој ги пушта на пазарот заради преземање на мерки за обезбедување на повратен прием и собирање од крајните корисници на отпаден текстил и отпадни гуми, како и да обезбеди нивно одделно собирање повторна употреба, преработка и рециклирање, самостојно или преку колективен постапувач.

(3) Трговецот е должен, при продажба на текстил на крајниот корисник да го прими назад отпадниот текстил бесплатно, доколку сака да го врати и доколку спаѓа во производите од член 5 став (1) од овој закон исто како продадениот текстил, а бројот на парчиња од отпадниот текстил е барем еднаков со бројот на парчиња од продадениот текстил (систем еден на еден).

(4) Трговецот е должен, при продажба на гуми на крајниот корисник да ги прими назад отпадните гуми бесплатно, доколку сака да ги врати и доколку спаѓа во производите од член 5 став (1) од овој закон исто како и продадените гуми , а бројот на парчиња од отпадните гуми е еднаков со барем бројот на парчиња од продадените гуми (систем еден на еден).

(5)Трговецот може да одбие повратен прием на отпадниот текстил или отпадни гуми од крајниот корисник на местото за преземање во малопродажната продавница доколку отпадниот производ е толку оштетен или загаден што може да ја загрозува животната средина и здравјето на луѓето, но е должен да го извести крајниот корисник за местата каде може да ги предаде.

(6) За преземениот отпаден текстил или отпадни гуми, трговецот води евиденција, согласно прописите за управување со отпад.

(7) Опадниот текстил и отпадните гуми кои се преземени од трговецот се засметуваат во целите за собирање од член 17 од овој закон.

(8)Трговецот самостојно или во договор со производителот може да преземе најразлични активности со цел охрабрување на крајниот корисник да ги враќа отпадните производи преку нудење попуст на цените за купување на нови производи или со други поттикнувачки мерки.

(9)Трговецот од став (1) на овој член од производителот од кој го набавува производот и за кој има намера да продава производи треба да поседува писмена изјава дека е самостоен постапувач или дека има склучено договор со колективен постапувач за управување со отпадните производи, односно дека го плаќа надоместокот од член 23 од овој закон.

(10)Трговецитет на возила и масла немаат обврска за повратен прием на отпадни возила и отпадни масла на продажните места.

.

**Член 16**

**Преземање на отпаден текстил и отпадни гуми од трговец**

(1)Трговецот може, во договор со производителот, да овозможи повратен прием на отпаден текстил и отпадни гуми да се врши на места кое го обезбедува производителот, самостојно или преку колективен постапувач. Расположливоста на таквите места за нивно преземање не влијае врз обврските на трговецот од членот 15 од овој закон.

(2) Трговецот на текстил или гуми кој има малопродажна продавница со површина од 400 m2 или повеќе, е должен да организира место за превземање на отпадниот текстил и обезбеди садови за одвоено собирање во продажниот простор или во негова непосредна близина за садови за преземање на отпадни гуми или отпаден текстил, како и јасно да истакне знаци за неговата местоположба, без обврска за купување на нов производ.

(3) Трговецот е должен собраните отпаден текстил или отпадни гуми да ги предаде, без да ги модифицира, на собирач или оператор на инсталација за преработка кој претставува дел од системот на самостоен или колективен постапувач со формулари за пренос на отпад.

(4) Трговецот за исполнување на обврските од став (1) и (2) од овој член и член 15 од овој закон, склучува договор со самостоен или колективен постапувач со времетраење од најмалку една календарска година во кој се уредуваат меѓусебните правата и обврските за предавање и преземање на отпаден текстил или отпадни гуми.

(5) Трговецот не треба да поседува дозвола за местата за повратен прием или за собраните отпаден текстил и отпадни гуми од крајните корисници во своите деловни простории, во согласност со прописите за управување со отпад.

**Член 17**

**Национални цели за собирање**

(1) Националните цели на Република Северна Македонија за собирање, на отпадни производи и отпадни возила од количеството на производите пуштени на пазарот во предходната година се:

-за 2025 година: отпаден текстил - 15%, отпадни гуми - 40%, отпадни масла - 15%, отпадни возила 15%

-за 2026 година: отпаден текстил - 20%, отпадни гуми - 45%, отпадни масла - 20%, отпадни возила 20%

-за 2027 година: отпаден текстил - 25%, отпадни гуми - 50%, отпадни масла - 25%, отпадни возила 25%

-за 2028година: отпаден текстил - 30%, отпадни гуми - 55% отпадни масла - 30%, отпадни возила 30%

-за 2029 година: отпаден текстил - 35%, отпадни гуми - 60%, отпадни масла - 35%, отпадни возила 35%

- за 2030:година отпаден текстил - 40%, отпадни гуми - 65%, отпадни масла - 40%, отпадни возила 40%

- за 2031 година: отпаден тексттил- 45%, отпадни гуми 70% отпадни масла- 45%, отпадни возила 45%

(2) Количество на производи од став (1) од овој член, што се пуштени на пазарот во предходната години од страна на сите производители, заради одредување на количество за собирање на отпадни производи и отпадни возила, се утврдува од страна на стручниот орган согласно прописите за проширена одговорност.

(3) Количеството на отпадни производи изразено во килограми за отпаден текстил и отпадно масло, и во парче за отпадни гуми и отпадни возила што секој производител е должен да го собере во дадена година, е најмалку еднакво на процентот од ставот (1) од овој член врз основа на годишното количество на производи пуштени на пазарот во Република Северна Македонија во претходната година од страна на производителот.

(4) Годишните цели за собирање на отпаден текстил и отпадни масла во килограми и отпадни гуми и отпадни возила во парче за дадената година, производителот е должен да ги утврдува секоја година до 31 март.

(5 )Владата на Република Северна Македонија на предлог на министерот кој раководи со органот за животна средина, целите од став (1) од овој член може да ги ревидира по потреба, во согласност со планските документи од прописите за управување со отпад и ги објавува за наредната година најдоцна до 15 декември во тековната година.

**Член 18**

**Национални цели за повторна употреба, рециклирање и други видови преработка**

(1) Од 1 јануари, 2031 година производителот е должен, за одделно собраните отпадни производи согласно член 17 став (1) од овој закон, да ги постигне најмалку следниве нацинални цели за повторна употреба, рециклирање и преработка за отпаден текстил, отпадни гуми и отпадни масла и тоа:

1) отпаден текстил - 98% повторна употреба и преработка;

2) отпадни гуми - 98% преработка;

3) отпадни масла - 70% обновување, 30% согорување;

(2) Заради постепено постигнување на целите од став (1) од овој член, министерот кој раководи со органот за животна средина утврдува годишни цели за повторна употреба, рециклирање и преработка за период од 3 години во согласност со планските документи усвоени согласно со прописите за управување со отпад, најдоцна до 15 декември во тековната година за наредната година и ги објавува на инернет страницата на органот за животна средина.

(3) Целите од став (1) на овој член се минимални годишни барања и се пресметуваат врз основа на видот на производ, имајќи ги во предвид минималните цели за собирање од член 17 од овој закон.

(4)Производителот е должен секоја година до 31 март, да ги утврдува своите годишните цели за повторна употреба, рециклирање и преработка според отпаден производ изразени во килограми и парче за отпадни гуми за тековната година.

(5) Начинот на пресеметување на целите за собирање од член 17 од овој закон како и, начинот на пресметување на целите за преработка став (1) од овој член, ги пропишува министерот кој раководи со органот за животна средина .

(6) При пресметување на целите од ставот (1) од овој член, се зема предвид количеството собрани отпадни производи кои се извезени од Република Северна Македонија, само доколку извозникот има докази дека преработката односно рециклирањето биле извршени без никаква опасност за животната средина, животот и здравјето на луѓето ,согласно закон.

(7) За пресметување на целите од ставот (1) на овој член, операторот на инсталацијата за преработка води евиденција за количеството на собраните отпадни производи кои влегуваат во инсталацијата за преработка како и за начинот на управување со истите на посебен образец.

(8) Евиденцијата од став (7) од овој член се води поединачно за отпадните производи за производителот односно колективен или самостоен постапувач, со кои има склучено договор за вршење на работите за повторна употреба, рециклирање и други видови на преработка и отстранување..

(9) Врз основа на податоците од евиденцијата од став (7) на овој член, се подготвува и доставува извештај, до самостојниот или до колективниот постапувач на посебен образец.

(10) Отпадните производите се извезуваат согласно прописите за управување со отпад.

(11) Извозникот е должен да достави извештај за количеството на извезените отпадни производи до самостоен постапувач или до колетивен постапувач за кои ги врши работите за извоз на посебен образец.

(12) Формата и содржината на евиденцијата и образецот од став (7) на овој член, начинот на водење на евиденцијата како и формата и содржината на обрасците од ставовите (9) и (11) од овој член, ги пропишува министерот кој раководи со органот за животна средина.

(13) Составен дел на извештајот од ставовите (9) и (11) од овој член се и со формулари за пренос на отпад и формуларите за прекуграничниот движење на отпад согласно со прописите за управување со отпадот.

(14) Рокот и начинот за доставување на извештаите од ставовите (9) и (11) од овој член, се уредува со договор склучен меѓу колективниот постапувач или самостојниот постапувач со отпадни производи и операторот на инсталацијата за управување со отпадните производи,како и договорот со извозникот, кој ќе овозможи почитување на обврските за доставување на извештаи до самостојниот постапувач или колективниот постапувач утврдени со овој закон и прописите за проширена одговорност.

(15) Владата на Република Северна Македонија на предлог на министерот кој раководи со органот за животна средина, целите од став (1) од овој член може да ги ревидира по потреба, во согласност со планските документи од прописите за управување со отпад и ги објавува за наредната година најдоцна до 15 декември во тековната година.

**Член 19**

**Регистар на производители**

Производителот кој за прв пат пушта на пазар или увезува, како краен корисник, гуми, масла, текстил и возила во Република Северна Македонија, се регистрираат кај стручниот орган на начинот и постапката утврдени со прописите за проширена одговорност.

**Член 20**

**Обврски на малите производители**

(1) За мал производителот се смета производителот кој на пазарот во Република Северна Македонија , пушта производи и тоа:

* Текстили 10 кг или помалку,
* Гуми 10 парчиња или помалку,
* Масла 100 кг или помалку, или;
* 3 возила.

(2) Производителот од ставот (1) од овој член е должен да се регистрира во Регистарот од членот 19 од овој закон, како и да води евиденција и да известува на начин, согласно членот 56 од овој закон.

(3) Во постапката за регистрација од членот 19 од овој закон, малиот производител поднесува барање до стручниот орган за добивање на решение за мал производител во кое се наведува и количеството на производ или производи кое производителот има намера да го пушти и пушти на пазарот во Република Северна Македонија во тековната година.

(4) Производителот барањето за издавање на решение за мал производител до стручниот орган го доставува до 15 јануари секоја година.

(5) Решението за мал производител од ставот (3) од овој член, стручниот орган го издава во рок од 30 дена по добивањето на барањето.

(6) Стручниот орган е должен во Регистарот од членот 19 од овој закон одделно да ги води производителите и видот и количество на производите за кои издал решение за мал производител.

(7) Производителот од ставот (1) од овој член не е должен да обезбеди управување отпадни произвди и отпадни возила доколку количеството на производите од став (1) од овој член што ги пуштил на пазарот не го надминува количеството на годишно ниво, но е должен да го плати годишниот паушален надоместок од членот 21 став (2) од овој закон.

**Член 21**

**Обврска на производителот за финансирање на управувањето со отпадни производи и отпадни возила**

(1) Производителот е должен, да обезбеди целосна покриеност на трошоците за следните активности:

* повратен прием на отпаден текстил и отпадни гуми ;
* одделно собирање, времено чување и складирање на отпадни производи и отпадни возила за количествата на минималните цели за собирање од член 17 од овој закон;
* транспортот, преработка и повторна употреба или рециклирање и отстранување на остатокот од преработката на отпадните производи најмалку за количествата за одделно собраните отпадни производи, согласно членот 18 од овој закон и членот 30 став (2) од овој закон, за отпадни возила;
* трошоци за јавна комуникација и размена на информации, проширена одговорност на производителот, инвестирање во инфраструкура за одделно собирање согласно прописте за проширена одговорност на производителот; и
* исполнување на други обврски што се утврдени за производителот со одредбите од овој закон.

(2)Исклучок од став (1) од овој член е малиот производител од член 20 од овој закон кој е должен на посебна сметка на органот за животната средина да уплати паушален надоместок во износ од 6000 МКД на годишно ниво најдоцна до 15 февруари во тековната година.

(3)Првиот надоместок од став (2) од овој член, малиот производител го плаќа при регистрацијата од член 19 од овој закон.

(4)Трошоците што ги сноси производителот за управување со отпадните производи и отпадни возила од став (1) од овој член, не се прикажуваат одделно при продажбата на нови производи.

(5)Трошоците за управување со заостанатите отпадни производи и отпадни возила пропорционално ги покриваат сите производители во однос на годишната количина на производ што секој производител го пуштил на пазарот во Република Северна Македонија.

**Член 22**

**Овластен застапник**

(1) Производителот со седиште во друга држава кој пушта производи од члан 5 став (1) од овој закон, соодветно на пазарот во Република Северна Македонија,со помош на комуникација на далечина е должен да именува овластен застапник како одговорен субјект за целосно исполнување на обврските на производител соглано овој закон.

(2) Производителот од став (1) од овој член, е должен за именувањето на овластениот застапник да го информира стручниот орган во рок од 30 дена сметано од денот на писменото овластување.

(3) Овластениот застапник може да биде правно или физичко лице кое има седиште и кое врши дејност во Република Северна Македонија и кое добило писмено овластување од производителот од став (1) на овој член.

(4) Преку назначувањето на овластениот застапник, обврските кои произлегуваат од овој закон за производителот од ставот (1) од овој член, целосно се пренесуват на овластениот застапник.

(5) Овластениот застапник од став (1) од овој член е должен да се регистрира во Регистарот од членот 19 од овој закон.

**Член 23**

**Надоместок**

(1)Производителот кој пушта на пазарот во Република Северна Македонија производи, од член 5 став (1) од овој закон, е должен да плати надоместок за управување со отпадни производи и отпадни возила (во натамошниот текст: надоместок).

(2) Надоместокот од став (1) на овој член изнесува за:

1) Масла – 150 мкд/кг

2) Гyми:

- автомобилски и од мотори - 50 мкд/парче;

- комбе - 75 MKD/парче;

- камионски и автобуски - 100 мкд/парче;

- моторцикли - 30 мкд/парче;

- тракториски и од други земјоделски работни машини – 100 мкд/парче;

- од градежни и други работни машини – 100/мкд/парче.

3) Возила – 10 000 мкд/парче и

4) Текстилии и тоа:

- сите видови детска облека - 1 мкд/парче;

- облека од големина S - 1,5 мкд/парче;

- облека од големина M-L- 2,5 мкд/парче;

- облека од големина XL и поголема -3,5 мкд/парче;

- метража која не е поголема од 20 cm во која било димензија-1,5 мкд/парче;

- метража која не е поголема од 20 cm – 1 метар во која било димензија - 2,5 мкд/парче;

- метража која е поголема од 1 метар во која било димензија - 3,5 мкд/парче и

- теписи, ќилими - 5,0 мкд/м2.

(3) Надоместокот се пресметува врз основа на нето- тежината за масла во кг, по единица парче за производ во случајот на возила и за секој вид гуми и текстил во килограми, кои се пуштени на пазарот, пресметано врз основа на регистрираната тежина за секој вид на производ кој е регистриран согласно членот 19 од овој закон за што се составува квартална пресметка на посебен образец дури и кога производителот не пуштил производи на пазарот во текот на тој кавартал.

(4)Надоместокот од став (2) се однесува на сите делови кои се вградени во возилото во времето на продажбата, вклучувајќи ги и производите согласно прописите за управување со електрична и електронска опрема и отпадна електрична и електронска опрема, прописите за управување со батерии и акумулатори и отпадни батерии и акумулатори, како и обврските кои се однесуваат на маслата согласно со овој закон. Производителите нема да бидат обврзани да плаќаат одделно за овие производи, како во наведените закони.

(5) Обврската за пресметување на надоместокот за производителот настанува од моментот кога производите од став (1) од овој член, соодветно, за прв пат ги пушта на пазарот на Република Северна Македонија.

(6) Обврската за пресметување на надоместокот за производителот кој како краен корисник увезува во Република Северна Македонија, производи со чиешто користење се создаваат отпадни производи, и отпадни возила, настанува во моментот кога започнува нивното користење односно употреба.

(7) Производителот и производителот кој како краен корисник увезува производи е должен да го плати надоместокот од ставот (2) од овој член, на соодветна уплатна сметка во рамките на трезорска сметка на 15-от ден во тековниот квартал за сите пресметани надоместоци од претходнот квартал. .

(8) Надоместокот не се плаќа доколку производот се извезува во рамките на една календарска година.

(9) Во случајот од став (8) од овој член, производителот, и производителот кој како краен корисник кој увезува призводи е должен да обезбеди извозна царинска декларација како доказ дека количеството на производи за која не е пресметан надоместокот од став (1) од овој член е извезена.

(10)Во случај на извоз на производи за кој е наплатен надоместокот определен во ставот (2) од овој член, производителот и производителот кој како краен корисник увезува производи, има право на враќање на уплатениот надоместок за извезеното количество на производи доколку истите повторно се извезат во рок од 5 години, сметано од датумот на плаќањето на надоместокот.

(11) За поврат на надоместокот од став (10) од овој член, производителот и производителот како краен корисник треба да поднесе барање на посебен образец заедно со кварталниот извештај од страна на производителот во наредниот квартал, во кој ќе се наведат причините за поврат на надоместок до Управата за јавни приходи.

(12)Поврат на надоместокот се врши со Решение на Управата за јавни приходи по испитување на доставената документација и проверка дали се исполнети условите за враќање на исплатениот надоместок во согласност со овој закон.

(13)Решението на Управата на јавни приходи се донесува најдоцна во рок од 60 дена по приемот на барањето за поврат на надоместок.

(14) Против Решението од став (13) од овој член може да се поднесе жалба до Државната комисија за одлучување во управна постапка и постапка од работен однос во втор степен, во рок од 15 дена од денот на приемот на решението.

(15) По правосилноста на Решението за поврат на надоместокот, Управата за јавни приходи доставува известување до Министерството за финансии врз основа на кое ќе се изврши повратот на надоместокот.

(16) Средствата од надоместокот од ставот (1) од овој член се приход на Буџетот на Република Северна Македонија и се уплатуваат на соодветна уплатна сметка, во рамките на трезорската сметка.

(17) Министерот кој раководи со органот за животна средина, во согласност со министерот кој раководи со органот на државната управа надлежен за работите од областа на финансиите, ја пропишува формата и содржината на образецот од ставот (3) од овој член, начинот и потребната документација за враќање на надоместокот од став (9) од овој член и формата и содржината на образецот од ставот (11) од овој член.

**Член 24**

**Обврска за начинот на пресметување, уплатување како и за водење на евиденција за пресметаниот и уплатениот надоместок**

(1) Производителот од член 23 став (1) од овој закон, (во понатамошниот текст: обврзник) е должен надоместокот од член 23 став (2) од овој закон, најдоцна до 15-тиот ден по завршувањето на секој квартал, да го уплати како и да води, одржува и чува уредна и точна евиденција за пресметаниот и уплатен надоместок.

(2) Врз основа на евиденцијата од ставот (1) од овој член, обврзникот составува и на секои три месеци доставува до Управата за јавни приходи пресметка за уплатениот надоместок на посебен образец, дури и кога производителот не пуштил производи на пазарот во текот на тој квартал.

(3)Управата за јавни приходи пресметките за уплатениот надоместок ги проверува и доколку утврди несоодветно плаќање на надоместокот со Решение ја утврдува точната количина за кои треба да се плати надоместок.

(4) Против Решението од ставот (3) од овој член може да се поднесе жалба до Државната комисија за одлучување во управна постапка и постапка од работен однос во втор степен, во рок од 15 дена од денот на приемот на решението.

(5) Министерот, во согласност со министерот кој раководи со органот на државната управа за работите од областа на финасиите, го пропишува начинот за водење, одржување и чување на евиденцијата од ставот (1) од овој член, како и формата и содржината на образецот од ставот (2) од овој член.

**Член 25**

**Ослободување од плаќање на надоместокот**

(1) Од плаќање на надоместокот од членот 23 став (2) од овој закон се ослободени следниве субјекти:

1) производителот кои склучил договор за преземање на обврски за постапување со отпадни производи и отпадни возила со колективен постапувач, кој поседува дозвола согласно прописите за проширена одговорност на производителот;

2) производителот на кој му е издадена дозвола како самостоен постапувач согласно прописите за проширена одговорност на производителот во управување со посебни текови на отпад;

3) производителот кој е определен како мал производител согласно со членот 20 од овој закон.

(2) Производители ,согласно овој закон кои се изземени од обврската за плаќање на надомесок и како и од обврската за регистрација како производители согласно член 19 од овој закон, се непрофитни организации и непрофитни здруженија на граѓани.

**Член 26**

**Користење на надоместокот и програма за финансирање**

Средствата собрани од надоместокот од членот 23 став (1) од овој закон, се користат за финасирање и спроведување на мерки и активности за управување со отпад утврдени со планските и стратешките документи од областа на отпадот, а кои се насочени кон постигнување на целите на овој закон на начин и постапка пропишана согласно прописите за проширена одговорност на производителот .

**Член 27**

**Финансиска гаранција од производителот**

(1) Производителот обезбедува финансиска гаранција за обезбедување на трошоците за одделно собирање, овторна употреба, третман, преработка, рециклирање и отстранување на целокупното количество на отпадни производи и отпадни возила.

(2) Финансиската гаранција се обезбедува за секоја календарска година, на начин пропишан со прописите за проширена одговорност на производителот.

**Член 28**

**Увоз на производи и употребувани производи**

(1) Царинскиот орган нема да дозволува увоз на на производи од член 5 став (1) од овој закон без производителот да достави потврда за регистрација и регистрациски број согласно со член 19 на овој закон. .

(2) Доколку производителот увезува употребувани производи од член 5 став (1) од овој закон во Република Северна Македонија, одредбите од овој закон, подеднакво се применуваат и на увозот на употребувани производи како и на увозот на нови производи.

**Член 29**

**Преземање на обврските на производителот**

**(**1) Производителот е должен на свој трошок да обезбеди исполнување на обврските и целите од овој закон, преку повратен прием и преземање, собирање, повторна употреба,тертман рециклирање и преработка на отпадните производи и отпадни возила кои се создаваат од производите од член 5 (1) од овој закон пуштени на пазарот во Република Северна Македонија.

(2) За исполнување на обврската од став (1) од овој член, производителот може да воспостави и/или да се приклучи кон систем, кој ќе обезбеди:

-редовно преземање и собирање на отпадни производи и отпадни возила од крајните корисници и други места согласно овој закон , како дел од системот за управување со отпадни производи и отпадни возила, и

-повторна употреба, третман, рециклирање и преработка на собраните отпадни производи и отпадни возила.

(3)Производителот исполнувањето на обврските од став (1) и (2) на овој член, може да ги остварува самостојно, со добивање на дозвола за самостоен постапувач согласно прописите за проширена одговорност на производителот или со склучување на договор за превземање на обврските за управување со отпадни производи и отпадни возила, со Колективен постапувач со отпадни производи и отпадни возила кој е основан и поседува дозвола согласно прописите за проширена одговорност на производителот.

**III. ПОСЕБНИ ОБВРСКИ НА ПРОИЗВОДИТЕЛОТ**

**Член 30**

**Национални цели за повторна употреба и преработка на отпадни возила**

(1) Економските оператори, согласно предметот на својата дејност, учестуваат во систем за собирање на сите отпадни возила на територијата на Република Северна Македонија и колку што е технички изводливо и за отпадот од замена на искористените делови при поправка на патничките возила.

(2)Националните целите за повторна употреба и преработка на сите собрани отпадните возила се следните:

- најкасно до 1 јануари 2027, за сите собрани отпадни возила, повторната употреба и преработката на годишно ниво ќе се зголемат на минимум 75 % од просечната маса на празно возило. Во истиот временски рок, на годишно ниво, повторната употреба и рециклирањето ќе се зголемат на најмалку 70 % од просечната маса на празно возило;

– најкасно до 1 јануари 2031 за сите собрани отпадни возила, повторната употреба и преработка, на годишно ниво, ќе се зголемат на минимум 95 % од просечната маса на празно возило. Во истиот временски рок, на годишно ниво, повторната употреба и рециклирањето ќе се зголемат на најмалку 85 % од просечната маса по празно возило.

(3) При исполнување на целите од став (1) на овој член, потребно е да се преземат сите неопходни мерки за повторната употреба на делови и материјали кои се погодни за повторна употреба има предност пред преработката на деловите кои не можат да бидат повторно употребени, а рециклирањето, кога е еколошки исплатливо,да има предност пред другите видови преработка при што не се загрозуваат барањата во однос на безбедноста на производите и барањата за заштита на животната средина, како што се емисиите во воздухот, водите и почвата, контрола на бучавата и миризбата, заштита на природата и културното наследствo.

(4) Владата на Република Северна Македонија на предлог на министерот кој раководи со органот за животна средина целите од став (2) може по потреба да ги ревидира во согласност со планските документи од прописите за управување со отпад.

**Члн 31**

**Обврски на производителот**

(1) За остварување на целите од член 30 став (2) од овој закон, производителот на возила, согласно начелото на одговорност на производителот, е должен да обезбеди и организира систем за собирање на отпадни возила и доколку е технички изводливо на нивните делови и материјали, без оглед на нивниот оригинален производител, доколку крајниот корисник е подготвен да го предаде отпадното возило, како и да обезбеди преземање на мерки кои ги опфаќаат постапките за собирање и времено складирање, транспорт, третман, како и отстранување на настанатиот отпад по третманот на отпадното возило.

(2) Производителот секоја година до 31 март, ги утврдуваат своите годишни цели за повторна употреба, рециклирање и преработка изразени во килограми за тековната година, врз основа на минималните цели за собирање на отпадни возила од член 17 од овој закон.

(3)За производителот на возила не се применуваат одредбите од прописите за управување со електрична и електронска опрема и отпадна електрична и електронска опрема, прописите за управување со производи и отпадни батерии и акумулатори, како и обврските пропишани согласно одредбите на овој закон кои се однесуваат на управувањето со отпадни масла и отпадни гуми.

**Член 32**

**Методологија за утврдување и пресметка на националните цели за преработка и повторна употреба**

(1) Утврдувањето на исполнувањето на цели од член 30 став (2) од овој закон, се врши на годишно ниво, врз основа на просечната маса по празно возило кое се предава во инсталација за третман.

(2)Методологијата за утврдување на детални правила за начинот на следење на националните цели за преработка и повторна употреба на отпадни возила ја пропишува министерот кој раководи со органот за животна средина.

**Член 33**

**Преземање и предавање на отпадни возила од крајни корисници**

(1) Крајниот корисник може да го предаде отпадното возило на собирач во собирно место или во инсталација за третман.

(2) Предавањето на отпадното возило е бесплатно, дури и кога возилото нема никакава или има негативна пазарна вредност.

(3) Трошоците од став (2) од овој член во целост или делумно ги покрива производителот.

(4) По исклучок од став (3) на овој член, превземањето на и отпадното возило ќе биде наплатено ако отпадното возило:

-не ги содржи битните делови на возилото, особено погонскиот механизам и шасијата;

-катализаторот и електронските делови за управување со функциите на возилото, или

-содржи друг вид отпад освен составните делови и материјали на возилото.

**Член 34**

**Потврда за преземање на отпадното возило за уништување**

(1) Операторот на инсталацијата за третман за секое примено отпадно возило, издава потврда за преземање на отпадното возило за уништување, (во понатамошниот текст: потврда), со која се потврдува преземањето на отпадното возило и се гарантира дека тоа возило ќе биде третирано и преработено согласно одредбите од овој закон.

(2) Потврдата од став (1) на овој член, може да ја издава и собирачот од името на операторот за инсталацијата за третман, врз основа на склучен договор за предавањето на отпадните возила во инсталацијата за третман.

(3)Операторот од став (1) и собирачот од став (2) на овој член се должни да воведат електронска евиденција за издадените потврди.

(4) На крајниот корисник, потврдата му се издава бесплатно.

(5) Формата и содржината на потврдата од став (1), од овој член, ја пропишува министерот кој раководи со органот за животна средина, во согласност со министерот за внатрешни работи.

(6).Стручниот орган воспоставува и води електронско водење и ажурирање на евиденцијата со користење на онлајн алатка за евиденција на податоците од потврдите за секое собирно место и/или инсталација за третман.

(7) Собирачот или операторот на инсталацијата за третман, којшто ја издава потврдата е должен да ги внеси податоците од потврдата од став (2) на овој член во евиденцијата од став ( 6 ) од овој член, истовремено кога ја издава потврдата.

(8) Увид во информацискиот дел од системот од ставот (6) може да имаат и самостојните постапувачи и колективните постапувачи.

(9) За напуштените регистрирани моторни возила потврдата под став (1) ја издава само операторот на инсталацијата за третман, односно, расклопување, пополнувајќи ги податоците за возилото што се познати.

(10) Крајниот корисник е должен во рок од 30 дена од денот на издавањето на потврдата, од органот на државната управа надлежен за вршење на внатрешни работи да побара бришење од евиденција на регистрираното возило.

**Член 35**

**Собирање на отпадни возила**

(1) Собирачот треба да обезбеди најмалку едно собирно место на ниво на регион за управување со отпад согласно Законот за управување со отпад, достапно за преземање на отпадните возила кое ги исполнува условите пропишани во член 37 став (9) од овој закон поврзано со јавен пат.

(2) Собирачот е должен да ја утврди поединачната масата на секое отпадно возило кое го презема како и масата на деловите и материјалите настанати од возилото кои го собра и податоците да ги внесува во евиденцијата од член 36 став (1) од овој закон.

(3) Доколку собирачот склучил договор со самостоен постапувач или со колекетивен постапувач,согласно прописите за проширена одговорност на производителот, тогаш е должен собираните отпадните возила да ги предава во инсталација за третман со формулари за пренос на отпад , која е дел од систем на колекетивен или самостоен постапувач.

**Член 36**

**Водење евиденција и известување на собирач**

(1) Собирачот е должен да води евиденција и да ги чува податоците за:

- број на собрани отпадни возила и вкупна маса изразена во килограми, за секое собирно место посебно;

- број на отпадни возила и вкупна маса изразена во килогами, предадени во инсталација за третман, односно расклопување, за секоја инсталација посебно и масата на деловите и материјалите;

- масата на деловите и материјалите настанати од возилото кои го собра, и

-издадените потврди за уништување на отпадните возила, доколку ги издава, согласно член 34 став (2) од овој закон.

(2) Собирачот евиденцијата од став (1) од овој член, ја води на начин, согласно прописите за управување со отпад.

(3) Во евиденцијата од став (1), од овој член собирачот на отпадни возила , делови и материјали собрани во систем на колективен или самостоен постапувач посебно го евидентира за секој самостојниот постапувач или за секој колективниот постапувач .

(4) Начинот и рокот за доставување на податоците од став (3) од овој член заедно со формуларите за пренос на отпад како и други прашање од заеднички интерес, се уредуваат со договорот склучен помеѓу производителот односно, самостојниот постапувач или во договор со колективен постапувач и собирачот, кој ќе овозможи почитување на обврските од овој закон и прописите за проширена одговорност на производителот.

(5) Собирачот на отпадни возила е должен да воведе информациски систем за база на податоците од евиденцијата од став (1) и (3) од овој член како и да обезбеди негово одржување.

**Член 37**

**Третман на отпадни возила**

(1) Складирањето дури и кога е тоа времено, и третманот на отпадните возила се спроведува според хиерархија за управување со отпад.

(2)Оператор на инсталација за третман на отпадни возила, постапуваат согласно информациите на производителот за расклопување и за можностите за повторна употреба.

(3) Отпадните возила се расклопуваат пред да се предадат во понатамошните фази на третман, за да се намали негативното влијание врз животната средина.

(4) Селективното извлекување на опасните материи и делови треба да се изведе веднаш штом расклопувањето тоа го овозможи за да не го онечистат отпадот од подоцнежната фаза на дробење на отпадни возило.

(5) Деловите или материјалите, кои се означени или се на друг начин идентифицирани, исто така се извлекуваат пред понатамошниот третман на искористеното возило

(6) Третманот со операциите на расклопување и складирање на издвоените материјали и делови се извршуваат на начин со кој ќе се даде предност на повторна употреба во однос на преработка.

(7) Третманот на отпадните возила мора да се изврши така со што ќе се овозможи нивните составни делови да можат повторно да се употребат, кога тоа е можно, или да се преработаат кога не можат повторно да се употребат.

(8) Отпадоците и остатоците од отпадните возила, добиени по третманот односно кои не можат да се поправат за повторна употреба или да се рециклираат се пренесуваат за отстранување и се постапува согласно прописите за управување со отпад.

(9) Министерот кој раководи со органот за животна средина ќе ги пропише минималните технички услови на местата за складирање и местата за третман на отпадни возила, постапките на третман на отпадни возила како и начинот на складирање на деловите од отпадните возила.

**Член 38**

**Водење на евиденција и известување за повторна употреба, рециклирање и други видови преработка на отпадни возила**

(1) За следење на исполнување на целите од член 30 ставот (2) на овој член, операторот на инсталација за третман е должен да води евиденција за сите фази на третман на отпадното возило.

(2) Во инсталацијата за третман податоците од ставот (1) од овој член, се водат за отпадни возила, делови и материјали собрани од систем на колективен постапувач или самостоен постапувач, за секој самостоен постапувач или колективен постапувач пооделно.

(3) Во останатите случаи за податоците од став (1) на овој член, се известува ,согласно прописите за управување со отпад.

(4) Врз основа на податоците од евиденцијата од ставот (1) од овој член, се подготвува и доставува извештај до самостојниот постапувач или до колективниот постапувач на посебен образец.

(5) Извоз на отпадните возила се врши согласно прописите за управување со отпад.

(6)Доколку,отпадните возила се извезуваат,тогаш нивното количеството се зема предвид при пресметување на целите од член 30 ставот (2) од овој закон, само, доколку, извозникот има докази дека преработката или рециклирањето биле извршени на начин и под услови што не и штетат на животната средина, согласно закон.

(7) Извозникот е должен да доставува извештај за извезенито количеството до секој самостоен постапувач или до колетивен постапувач за кои ги врши работите за извоз на посебен образец.

(8) Начинот на водење на евиденцијат, содржината на евиденцијата од став (1) од овој член како и формата и содржината на обрасците од ставовите (4) и (7) од овој член, ги пропишува министерот кој раководи со органот за животна средина.

(9) Составен дел на извештајот соодветно од ставовите (4) и (7) од овој член се и формуларите за пренос на отпад и формуларите за прекугранично движење на отпад согласно со прописите за управување со отпадот.

(10) Рокот и начинот за доставување на извештајот од ставовот (4) на овој член, се уредува со договорот склучен меѓу колективниот или самостојниот постапувач на отпадни возила и операторот на инсталацијата за третман, односно извозникот, кој ќе овозможи почитување на обврските согласно овој закон и прописите за проширена одговорност на производителот.

.

**Член 39**

**Дозвола за третман на отпадни возила**

(1) Третман на отпадните возила се врши во инсталација за третман, која има соодветна дозвола за управување со отпад и која ги исполнува условите за третман на отпадните возила согласно член 37 став (9) од овој закон.

(2) Операторот на инсталацијата од став (1) на овој член треба да има воведено информациски систем за база на податоците од евиденцијата и известувањето што се води , согласно членовите 34 став (3) и 38 од овој закон, како и да се обезбеди негово одржување.

(3) При избор на инсталација за третман, предност треба да се даде на инсталација која е вклучена во сертифицирани системи за заштита на животната средина, согласно прописите за управување со отпад.

(4) Во инсталацијата за третман се врши третман на отпадни возила со примена на најдобри достапни техники.

**Член 40**

**Обврски кои се однесуваат на напуштени или отпадните возила**

Општината, општините во градот Скопје и градот Скопје на чијашто територија се наоѓа напуштено возило или отпадно возило е одговорна за организирање на собирањето и третманот на напуштеното возило и отпадното возило вклучувајќи ја и испорака до собирно место или инсталацијата за третман, согласно закон.

**IV ПОСЕБНИ ОБВРСКИ ЗА УПРАВУВАЊЕ СО ОТПАДНИ ГУМИ, ОТПАДНИ МАСЛА И ОТПАДЕН ТЕКСТИЛ**

**Член 41**

**Обвраски на производителот и собирање на отпадни гуми**

(1) Производителот е должен да обезбеди и да организира систем за собирање на отпадни гуми.

(2) Производителот во системот од став (1) на овој член треба да обезбеди одделно собирање и времено чување и складирање, транспорт, преработката и рециклирање на отпадните гуми.

(3) Собирањето и времено чување и складирање и се врши од страна на собирач, кој како минимум треба да има едно собирно место поврзано со јавен пат.

(4) Собирното место од став (3) на овој член, може да бидат и дел од инсталација каде се врши рециклирање или преработка на отпаднатите гуми.

(5)Собирачот кој собира отпадни гуми за колективен постапувач или самостоен постапувач, согласно прописите за проширена одговорностна производителот, собраните отпадни гуми ги предава во инсталација за рециклирање и преработка,којашто е дел од систем на самостоен или колективен постапувач без да бара плаќање за нивната вредност, со формулари за пренос на отпад којашто е дел од систем на колективен или самостоен постапувач.

(6)Министерот кој раководи со органот за животна средина, го пропишува начинот на одделно собирање и складирање и миниималните технички услови на собирните места за отпадни гуми.

**Член 42**

**Обврски на поседувач во управување со отпадни гуми**

(1)Правните и физички лица, кое при вршење на својата регистрирана дејност поседуваат отпадни гуми се должни отпадните гуми да ги собираат и чуваат одвоено од мешан комулен и друг вид на отпад и да ги предадат на собирач или во инсталација за рециклирање или преработка.

(2) Правните и физички лица, од став (1) од овој член можат да се приклучат кон систем на самостоен или колекетивен постапувач со отпадни гуми.

(3) Правните и физички лица од ставот (1) на овој член доколку се приклучат кон систем на самостоен или колективен постапувач должни се да организираат посебно место за собирање и да обезбедат редовно превземање од собирач или исталација за рециклирање и преработка кои претставуваат дел од системот на колективен или самостоен постапувач со формулари за пренос на отпад.

(4) За работите од став (3) на овој член како и и за собраните отпадни гуми не треба да се доседува дозвола согласно прописте за управување со отпад.

(5) Колективниот или самостојниот постапувач и субјектите од став (1) на овој член, меѓусебните права и обврски ги уредуваат со склучување на договор со взаемна согласност.

**Член 43**

**Преработка на отпадни гуми**

(1)Преработката на отпадните гуми го опфаќа процесот на рециклирање, одоносно обновување и користење за енеретски цели.

(2) Преработката на отпадни гуми од ставот (1) од овој член се засметуваат во целите за преработка од член 18 од овој закон.

(3) Горењето на отпадните гуми нема да се засметува во целите за преработка од членот 18 од овој закон.

(4) Дробењето на отпадните гуми не се засметува во целите за преработка од членот 18 oд овој закон, се додека од издробените делови гума не е добиен финален производ.

**Член 44**

**Заштита на здравјето на луѓето и животната средина при управување со отпадни масла**

За заштитата на здравјето на луѓето и животната средина, при управувањето со отпадни масла мора да се преземаат сите неопходни мерки за да се осигури дека управувањето со отпадни масла се спроведува без да се загрозува човековото здравје и без да се наштети на животната средина, а особено:

- без ризик од водата, воздухот, почвата,бучава .на начин со постапки и мерки согласно прописите за заштита на животната средина, прописите за заштита на воздухот, прописите за заштита на водите, прописите за заштита на почвата, прописите за бучава и прописите за управување со отпад.

**Член 45**

**Обврски на производител на масла**

(1)Производителот на масла е должен да обезбеди и организира систем за собирање на отпадни масла.

(2)Производителот на масла во системот од став (1) е должен да обезбеди одделно собирање на отпадните масла по видови, освен кога одделното собирање е технички неизводливо дури и со примена на најдобрите технички практики;

**Член 46**

**Собирање на отпадни масла и обврски на собирачот**

(1) Собирањето на отпадните масла ги опфаќа активноста на собирање на отпадните масла од место за собирање на отпадни масла до собирното место за времено чување и складирање како и сортирање и други постапки за подготовка за транспорт и предавање во инсталација за пререботка.

(2) Собирачот треба да има минимум едено собирно место за отпадни масла поврзано со јавен пат.

(3) Собирното место од став (1) на овој член, може да биде и дел од инсталација за преработка.

(4) Собирачот кој собира отпадни масла за колективен или самостоен постапувач, согласно прописите за проширена одговорност ги предава отпадните масла во инсталација за преработка со формулари за преност на отпад којашто преставува дел од системот на колективен или самостоен постапувач.

(5) Листата на собирните места на отпадни масла, и подрачјата кои тие ги покриваат, стручниот орган ги објавува на веб- страницата на органот за животна средина, најмалку еднаш годишно.

**Член 47**

**Преработка на отпадни масла**

(1) При преработката со отпадните масла треба:

- да се даде приоритет на обновувањето или друг вид за преработка која овозможува еднаква или подобра заштита на животната средина во споредба со обновувањето согласно барањата на член 44 од овој закон,

- отпадните масла со различни карактеристики да не се мешаат и отпадните масла да не се мешаат со други видови отпад или супстанции, доколку таквото мешање го спречува нивното обновување или друг вид на преработка која овозможува еднаква или подобра заштита за животната средина во споредба со обновувањето,

(2) Со цел исполнување на барањата на став (1) од овој член, забранет е извоз на отпадни масла.

(3) По исклучок од став (2) од овој член, отпадните масла можат да се извезуваат заради нивно обновување или друг вид на преработка, само доколку во Република Северна Македонија не постојат соодветни инсталации за обновување или друг вид на преработка, согласно барањата на член 44 од овој закон.

(4) Преработка на отпадните масла се врши со примена на најдобри достапни техники.

(5) Постапката за увоз и извоз на отпадни масла се спроведува согласно прописите за управување со отпад.

**Член 48**

**Обврски на поседувач во управување со отпадни масла**

(1)Правните и физички лица кои со својата регистрирана дејност поседуваат отпадни масла, се должени собраното отпадно масло да го предадаваат во собирно место за отпадни масла или во инсталација за преработка на отпадни масла., кои имаат соодветна дозвола согласно прописте за управување со отпад.

(2)Правните и физички лица од став (1) на овој член можат да се приклучат кон систем на колективен или смостоен постапувач.

(3) Правните и физички лица од став (1) на овој член, доколку се приклучат кон систем на колекетивен или самостоен постапувач, тогаш се должни собраните отпадни масла да ги предадат на собирач или во инсталација за преработка на отпадни масла кои претставуваат дел од колективен или самостоен постапувач со формулари за пренос на отпад.

(4)Колективниот или самостојниот постапувач и субјектите од став (1) на овој член, меѓусебните права и обврски ги уредуваат со склучување на договор за приклучување со взаемна согласност.

(5)Правното и физичко лица, зависно од количеството на отпадно масло кои ги создаваат покрај евиденцијата која ја водат согласно прописите за управување со отпад, води посебна евиденција за секоја пратка на отпадно масло на посебен образец и податоците ги доставуваат до органот за животна средина.

(6) Постапките и начин на собирање и складирање на отпадните масла од член 46 и начинот на транспортирање, постапките и начинот на преработка од член 47, како и формата и содржината на образецот за евиденцијата од ставот (5) на овој член ги пропишува министерот кој раководи со органот за животна средина.

**Член 49**

**Обврски на производител во управување со отпаден текстил**

(1) Производителот на текстил е должен да обезбеди и да организира систем за одделно собирање и времено чување и складирање , транспорт, повторна употреба, и преработка на отпаден текстил.

(2) Прозводителот на текстил, е должен да обезбеди систем за бесплатно преземање и собирање на отпадниот текстил, во собирно место за отпаден текстил, на времени локации определени од единиците на локалната самоуправа и во продажни места за производите кои ги пушта на пазар во Република Северна Македонија.

(3) Собирачот, којшто собира отпаден текстил за колективен или самостоен постапувач ,собраниот отпаден тексти е должен да го предаде во инсталација за преработка , која е дел од систем на колективен или самостоен постапувач со формулари за пренос на отпад.

(4) При сортирањето и преработката на отпадниот текстил треба да се даде приоритет на повторната употреба.

(5) Отападниот текстил кој на собирното место е селектиран како несоодветен за повторна употреба може да се ситни или обработува на друг начин за да се подготвни за рециклирање.

(6) Ситнењето на употребуваниот или отпадниот текстил не засметува во целите за преаботка од членот 18 oд овој закон, сé додека не се произведе финален производ од иситнетите делови.

**Член 50**

**Обврски на поседувач во управување со отпаден текстил**

(1)Правните и физички лица, доколку при вршење на својата регистрирана дејност поседува отпаден текстил должни се да го собираат одвоено од комунален или друг вид на отпад и да го предадат на собирач или во инсталација за преработка на отпаден текстил, која има дозвола согласно прописите за управување со отпад.

(2) Правните и физички лица од став (1) на овој член можат да се приклучат кон систем на самостоен или колекетивен постапувач со отпаден текстил.

(3) Доколку правните и физички лица се приклучат кон систем на самостоен или колекетивен постапувач, тогаш се должни одделно собраниот отпаден текстил да го предадат на собирач или инсталација за преработка кои се дел од системот на самостоен или колекетивен постапувач со формулари за пренос на отпад.

(4) Колективниот или самостојниот постапувач и субјектите од став (1) на овој член, меѓусебните права и обврски ги уредуваат со склучување на договор за приклучување со взаемна согласност.

(5) За работите од став (1) на овој член и за собраниот отпаден текстил не треба да се доседува дозвола согласно прописите за управување со отпад.

**Член 51**

**Водење евиденција и известување**

(1) Собирачот е должен во евиденцијата која ја води согласно, прописите за управување со отпад да води евиденција за колекетивен или самостоен постапувач за кои собира отпадни производи со податоци за:

- вкупниот број на собрани отпадни гуми, отпадни масла и отпаден текстил вклучувајќи ги и собрани одвоено по местата за преземање и собирни центри изразено во број на парчиња или килограми;

- вкупното количество отпадни гуми,отпадни масла и отпаден текстил предадени во секоја инсталација за повторна употреба и преработка изразено во број на парчиња или килограми.

(2)Доколку, собирачот,собира отпадни производи за повеќе самостојни и колективни постапувачи тогаш податоците од евиденцијата е должен да ги чува одвоено. за секој самостоен постапувач или колетивен постапувач.

(3) Начинот и рокот за доставување на податоците од ставовите (1) и (2) од овој член, заедно со формуларите за пренос на отпад како и други прашање од заеднички интерес, се уредуваат со договорот склучен меѓу самостојниот постапувач или колективен постапувач и собирачот, кој ќе овозможи почитување на обврските од овој закон и прописите за проширена одговорност.

.

**V. OБВРСКИ НА ДРУГИ ЗАСЕГНАТИ СТРАНИ**

**Член 52**

**Обврски на градоначалникот**

(1) Градоначалникот е должен да го организира собирање на отпаден текстил и отпадни гуми, да определи и организира собирни пунктови за одделно собирање на отпаден текстил и отпадни гуми во собирни центри на целата територија на општината, општините во Скопје и градот Скопје, каде крајните корисници ќе можат бесплатно да ги оставаат отпадниот текстил и отпадните гуми.

(2) При определување на места и локации на собирните центри треба да се земе предвид бројот на жителите во населеното место, при што треба да се обезбеди најмалку еден собирен центар на ниво на општина, односно најмалку по еден собирен центар за 30.000 жители.

(3) Собирните центри од ставот (2) на овој член ги вклучуваат и постојните места и локации за прием на одделно собрани фракции на комунален отпад, доколку овие места ги исполнуваат условите утврдени со овој или друг закон.

(4) Кофинансирање на собирањето на отпадни производи во определените места од колективен постапувач или самостоен постапувач се врши согласно со прописите за проширена одговорност.

(5) Отпадниот текстил и отпадните гуми собрани на определените места од став (1) од овој член се предаваат на самостојниот постапувач и/или колективниот постапувач бесплатно врз основа на склучен договор со општините, општините во градот Скопје и градот Скопје односно организационите единици за регионално управување со отпад , преку Центарот за развој на соодветниот плански регион.

(6)Организационите единици за регионално управување со отпади и општините општините во градот Скопје и градот Скопје се должни да ја информираат јавноста за адресите на собирните центри на територијата на таа општина или општините во Скопјеи и градот Скопје вклучени во системот за управување со отпадниот текстил и отпадните гуми и за локациите на собирните места.

**Член 53**

**Обврски на крајни корисници**

(1) Крајниот корисник, кој создава отпадни гуми е должен ги собира и чува одвоено од мешан комунален отпад или друг вид на отпад и да ги предаде на трговец, на собирач, или друго место за преземање и собирање ,определено на локално односно регионално ниво.

(2) Крајниот корисник од став (1) на овој член, може отпадните гуми до 20 парчиња/годишно да ги предаде бесплатно во собирен центар како одвоено собрани фракции на комунален отпад.

(3) Крајниот корисник кој создава отпадното масло е должен .да го собира и чува одвоено од мешан комунален отпад.и друг вид на отпад како и да го предаде на собирач во собирно место или инсталација за рециклирање и преработка кои имаат дозвола согласно прописите за управување со отпад.

(4) Крајниот корисник, кој создава отпаден текстил е должен создадениот отпаден текстил да го собира и чува одвоено од мешан комунален отпад и друг вид на отпад и да го предаде на трговец, собирач, или во собирен центар или други локации и места определени за преземање и собирање на отпаден текстил на локално односно регионално ниво.

**VI . ВОДЕЊЕ НА ЕВИДЕНЦИЈА , ИЗВЕСТУВАЊЕ, БАЗА НА ПОДАТОЦИ И ИНФОРМАТИВЕН СИСТЕМ**

**Член 54**

**Водење евиденција, собирање на податоци и известување за управување со отпаден текстил, отпадни гуми, отпадни масла и отпадни возила**

(1) Производителот е должен да води месечна евиденција за количеството текстил, и масла изразено во килограми, за гуми изразено во број на парчиња кои што за прв пат ги пуштил на пазарот во Република Северна Македонија во текот на една календарска година во пишана и електронска форма на посебен обазец.

(2) Производителот е должен да води месечна евиденција, за бројот на возила и нивната вкупна маса изразена во килограми, кои што за прв пат ги пуштил на пазарот во Република Северна Македонија во текот на една календарска година во пишана и електронска форма на посебен обазец.

(3) Врз основа на податоците од став (1) и (2) на овој член, производителот е должен до 31 март во тековната година за предходната година да изготви годишен извештај за количество на производи пуштени на пазарот во Република Северна Македонија, во пишана и електронска форма на посебен образец и да го доставува до:

1. стручниот орган кога не обезбедува постапување со отпадните производи и отпадни возила за што го плаќа надоместокот од членот 23 став (2) од овој закон;

2.. стручниот орган кога е мал производител;.

(4) Годишен извештај за управување со отпадни производи и отпадни возила, самостојниот постапувач и колективниот постапувач согласно прописите за проширена одговорност на производителот ги доставуваат на посебен образец до стручниот орган.

(5) Формата и содржината на образецот од ставовите (1) и (2) од овој член како и формата и содржината на извештаите и образците од ставовите (3) и (4) од овој член ги пропишува министерот кој раководи со органот за животна средина.

(6) Податоците од ставовите (3) и (4) од овој член се чуваат најмалку за период од седум години и се дел од електронскиот систем на база на податоци на колективниот или самостојниот постапувач согласно прописите за проширена одговорност на производителот.

(7) Во годишниот извештај од став (4) на овој член се наведуваат и податоците што се бараат согласно прописите за проширена одговорност на производителот.

**Член 55**

**База на податоци и информативен систем**

(1) Врз основа на податоците од член 54 од овој закон, и податоците од Регистерот од член 19 од овој закон, стручниот орган воспоставува и води електронска база на податоци за остварување на проширената одговност на производителите на текстил, гуми, масла и возила што се пушта на пазарот во Република Северна Македонија и за управувањето со податоците кои се однесуваат на управувањето со отпадни производи и отпадни возила согласно прописите за проширена одговорност на производителот.

**Член 56**

**Доброволно договарање**

Економските оператори, можат да пристапат кон склучување на доброволен договор со органот за животна средина и/или Владата на Република Северна Македонија преку кој ќе ги регулираат меѓусебните права и обврски за да се постигнат исти или повисоки нацинални цели за собирање од член 17 и членот 18 од овој закон, како и повисок степен на рециклирање, преработка и повторна употреба од член член 17, членот 18 и член 30 од овој закон и за воведување на сертифицирани системи за управување со животната средина на начин како што е утврдено во прописите за проширена одговорност на произвидителот за управување со посебен тек на отпад.

**V. НАДЗОР И НАДЛЕЖНИ ОРГАНИ**

**Член 57**

**Надзор и надзорни органи**

(1) Надзор над примената на одредбите на овој закон и прописите донесени врз основа на овој закон врши органот за животната средина.

(2) Инспекциски надзор над примената на овој закон и прописите донесени врз основа на овој закон, врши Државниот инспекторат за животна средина, преку државните инспектори за животна средина.

(3) Инспекциски надзор над примената и спроведувањето на овој закон во делот на обврските на трговците за повратен прием на отпаден текстил и отпадни гуми , обврските во односно на управување со отпадни гуми и отпаден текстил на крајни корисници и поседувачи , во делот на забраните за горење на отпаден текстил отпадни гуми и отпадни масла, исфрлање на искористено возило во природа, расклопување и изведба на други зафати на отпадните возила надвор од инсталации за третман, преработка и отстранување, вршат овластените инспектори за животна средина на општините, општините на Градот Скопје и Градот Скопје.

(4) Инспекциски надзор над примена на овој закон во делот на незаконското управување со отпадните производи вклучувајќи и делови и материјали од отпадните возила од страна на правните лица и физички лица, оставање и предавање на отпаден текстил и отпадни гуми како дел од неселектиран комунален отпад односно мешан со други видови отпад и оставање, фрлање или напуштање на отпадни гуми во природа и на јавни површини , комуналните инспектори на општините и општините во градот Скопје и градот Скопје.

(5) Инспекциски надзор над примената и спроведувањето на овој закон во делот на забрана и ограничување на употреба на опасни супстанции во возилата од член 10 од овој закон, стандарди за кодирање на материјали и делови на возила од член 11 од овој закон, како и информации за крајните корисници од членот 13 и член 14 од овој закон, го врши Државниот пазарен инспекторат, преку државните пазарни инспектори. .

(6)Надзор на пресметаниот и уплатениот надоместок од страна на производителите, врши Министерството за финансии преку Управата за јавни приходи.

(7)Инспекциски надзор на примената на одредбиде на овој закон кои се однесуваат на плаќањето на надоместокот, ослободување од плаќање на надоместокот, како и pоковите за плаќање на надоместокот од страна на производителите го врши Управата за јавни приходи преку даночните инспектори.

**Член 58**

**Делокруг на надзор на државниот инспектор за животна средина**

(1)Во вршењето надзор од својот делокруг, државниот инспектор за животна средина над субјектот на надзорот има право да:

1. врши увид и контрола и да утврди дали правното или физичко лица меша отпадни масла со масла кои имаат различни физички, хемиски или опасни својства, со други видови отпад, супстанции или материјали со што се спречува или отежнува преработката на отпадните масла (член 8 точка 4);
2. врши увид и контрола и да утврди дали деловите и материјалите за возилата се произведуваат и дизајнираат согласно барaњата утврдени во членот 9 од овој закон;
3. врши увид и контрола и да утврди дали производителот на возила или на составни делови на возилото подготвува информации во пропишаниот рок и содржина и иститите ги става на располагање на барање на операторот на инсталацијата затретман (член 12);
4. врши увид и контрола и да утврди дали производителот презема мерки за да обезбеди и организира систем за повратен прием и собирање со отпаден текстил и отпадни гуми кај трговеците согласно обврските од членот 15 ставовите (1) и (2) од овој закон;
5. врши увид и контрола и да утврди дали производителот презема мерки за обезбедување и реализација на националните цели од член 17 став (1) од овој закон а кои се однесуваат на собирањето на отпадни производи и отпадни возила;
6. врши увид и контрола и да утврди дали се утврдени годишните цели за собирање на отпадни производи и отпадни возила во определениот рок (член 17 став (4));
7. врши увид и контрола и да утврди дали производителот презема мерки за обезбедување и реализација на националните цели за повторна употреба, рециклирање и други видови преработка на отпадни производи од член 18 став (1));
8. врши увид и контрола и да утврди дали се утврдени годишните цели за повторна употреба, рециклирање и други видови преработка во определениотрок (член 18 став (4));
9. врши увид и контрола и да утврди дали операторот на инсталацијата за преработка на отпадни производи води еводенција и доставува извештаи на начин и во пропишаната форма и содржина согласно членот 18 ставови (7), (8) и (9) од овој закон ;
10. врши увид и да утврди дали правното или физичко лице, извозникот кое извезува отпадни производи доставува извешаи на пропишан начин согласно членот 18 став (11) од овој закон;
11. врши увид и контрола и да утврди дали малиот производител се регистрирал и води евиденција и известува согласно членот 20 став (2) од овој закон;
12. врши увид и контрола и да утврди дали производителот доставува точни податоци за да се утврди како мал производител (20 став (3));
13. врши увид и контрола и да утврди дали производителот обезбедува целосна покриеност на трошоците за финасирање на управувањето со отпадни производи и отпадни возила согласно членот 21 став (1) од овој закон;
14. врши увид и да утврди дали малиот производителот , уплатил паушален надоместок согласно членот 21 став (2) од овој закон;
15. врши увид и контрола и да утврди дали производителот, со трошоците за постапување со отпадни производи и отпадни возила постапува спротивно на барањата од членот 21 став (4) од овој закон;
16. врши увид и контрола и да утврди дали производителот ги исполнува обврските од членот 21 став (5) од овој закон;
17. врши увид и контрола и да утврди дали производителот кој продава производи од членот 5 став (1) од овој закон и со помош на комуникација на далечина има именувано овластен застапник согласно условите утврдени во член 22 ставови (1) и (3) од овој закон;
18. врши увид и контрола и да утврди дали производителот го известил стручниот орган за именувањето на овластен застапник (член 22 став (2));
19. врши увид и контрола и да утврди дали овластен застапник е регистриран, согласно член 22 став (5) од овој закон;
20. врши увид и контрола и да утврди дали производителот има обезбедено дозвола за самостоен постапувач со отпадни производи и отпадни возила или дали има склучено договор за презамање на неговите обврските за управување со отпадни производи и отпадно возила со колективен постапувач , согласно членот 29 од овој закон;
21. врши увид и контрола и да утврди дали производителот има обезбедено и организирано систем кој ќе ги опфатат постапките за собирање и складирање, транспорт, третман на отпадните возила .(член 31 став ,(1));
22. врши увид и контрола да утврди дали производителот ги утврдува цели за повторна употреба, рециклирање и преработка на отпадни возила, во пропишаниот рок (член 31 став (2));
23. врши увид и контрола и да утврди дали отпадните возила бесплатно се преземаат од крајните корисници кои сакаат да ги предадат (член 33 сав (2));
24. врши увид и конторла и да утврди дали преземањето на отпадните возила се наплатува спротивно на условите од член 33 став (4) од овој закон;
25. врши увид и контрола и да утврди дали операторот на инсталација за третман или собирачот издава потврда при преземање на отпадното возило како и дали податоците од потврдата ги внесува во електронската евиденција што ја води стручниот орган (член 34 ставови (1), (2) и (7) од овој закон;
26. врши увид и контрола и да утврди дали собирачот или операторот на инсталацијата за третман има воведено електронска евиденција за изадените потврди (член 34 став (3));
27. врши увид и контрола и да утврди дали крајниот корисник по предавањето на отпадното возило на собирно место или инсталација за третман , истотото го одјавил, односно побарал бришење од евиденција кај надлежен орган (член 34 став (10));
28. врши увид и контрола дали собирачот ја утврдува поединачната маса на преземеното возило и ја внесува во евиденција согласно барањата од членот член 35 став (2) од овој закон;
29. врши увид и контрола и да утврди дали собирачот на отпадни возила , ги предава на пропишан начин согласно член 35 став (3) од овој закон;
30. врши увид и контрола и да уврди дали евиденцијата се води согласно член 36 ставови (1) и (3) од овој закон;
31. врши увид и контрола и да утврди дали собирачот вовел и одржува информациски систем за база на податоци од евиденцијата и известувањето согласно членот 36 став (5) од овој закон;
32. врши увид и контрола и да утврди дали третманот на отпадните возила се врши на начин согласно условите и барањата од членот 37 од овој закон;
33. врши увид и контрола и да утврди дали , операторот на инсталацијата за третман на отпадни возила води евиденција и доставува извештаи на начин и во пропишаната форма, како и ги чува податоците во пропишаниот рок согласно членот 38 ставовите (1),(2) и (4) од овој закон;
34. врши увид и контрола и да утврди дали извозникот на отпадните возила , доставува извештаи на пропишан начин согласно членот 38 став (7) од овој закон;
35. врши увид и контрола и да утврдат дали операторот на инсталацијата за третман поседува дозвола и дали ги исполнува условите од дозволата согласно член 39 став (1) од овој закон;
36. врши увид и контрола и да утврди дали операторот на инсталацијата за третман го воспостави и одржува информациски систем со база на податоци од евиденцијата и известувањето согласно членот 39 став (2) од овој закон;
37. врши увид и контрола и да утврди дали производителот има обезбедено и организира систем за одделно собирање и преработка на отпадни масла согласно член 45 од овој закон;
38. врши увид и контрола и да утврди дали собирачот на отпадни масла постапува со собраните отпадни масла согласно барањата на членот 46 став (4) од овој закон;
39. врши увид и контрола и да утврди дали правното или физичко лица кое врши преработка на отпадни масла ги исполнуваат условите и барањата утврдени во членот 47 ставови (1) и (4) од овој закон;
40. врши увид и контрола и да утврди дали правното или физичко лице кое поседуваат отпадни масла постапува со отпадното масло, согласно барањата од членот 48 ставо (1) од овој закон;
41. врши увид и контрола и да утврди дали правното или физичко лице поседувач на отпадно масло , кој се приклучил кон самостоен или колективен постапувач го предава отпадното масло на пропишан начин (член 48 став (3));
42. врши увид и контрола и да утврди дали правното и физичко лице води евиденција и дали податоците од евиденцијата ги доставува до органот за животна средина.(член 48 став (5));
43. врши увид и контрола и да утврди дали производителот има обезбедено и организирано систем за одделно собирање и управување со отпаден текстил соглано членот 49 ставови (1) и (2) од овој закон;
44. врши увид и контрола и да утврди дали собирачот го предава отпадниот текстил на начин согласно членот 49 став (3);
45. врши увид и контрола и да утврди дали собирачот води евиденција за отпадни производи на пропишан начин , согласно членот 51 ставови (1) и (2)) од овој закон;
46. врши увид и контрола и да утврди дали крајниот корисник кој создава отпадно масло постапува со отпадното масло, и го предава отпадното масло согласно барањата од членот 53 став (3) од овој закон;
47. врши увид и да утврди дали производителот води евиденцијата во пишана и електронска форма за видот и количеството на производи пуштени на пазарот (член 54 ставови (1)и (2));
48. врши увид и контрола и да утврди дали производителот доставува годишен извештај до стручниот орган во определениот рок за видот и количеството на производи пуштена на пазар согласно член 54 став (3) од овој закон;
49. врши увид и контрола и да утврди дали податоците од извештаите се чуваат , најмалку за предходните 7 години (член 54 став (6));

(2)На барање на државниот инспектор за животна средина во вршењето на инспекцискиот надзор може да учествува и надлежен државен службеник вработен во стручниот орган.

(3)Државниот инспектор за животна средина е должен да изврши инспекциски надзор, кога тоа ќе го побара стручниот орган без одлагање.

**Член 59**

**Донесување на решенија на инспектор за животна средина**

(1)При вршење на инспекцискиот надзор, државниот инспектор за животна средина со решение:

1. ќе го задолжи правното или физичко лице да запре со активности на мешање на маслото со други масла, материјали , супстации и друг отпад (член 8 точка 4);
2. ќе го задолжи производителот да презема мерки со кои ќе ги исполи барањата утврдени во членот 9 од овој закон;
3. ќе го задолжи производителот на барање на операторот на инсталацијата за третман да ги достави потребните информации за расклопување, складирање и тестирање на деловите од возилото кои можат повторно да се употребат ( член 12 став (3));
4. ќе го задолжи производителот да преземи мерки за да организра и обезбеди систем за повратен прием и собирање на отпаден текстил и отпадни гуми кај трговците и исполнување на обврските утврдени во членот 15 ставовите (1) и (2) од овој закон;
5. ќе го задолжи производителот да презема мерки за обезбедување и реализација на националните цели од член 17 став (1) од овој закон а кои се однесуваат на собирањето на отпадни производи и отпадни возила;
6. ќе го задолжи производителот да ги утврди годишните цели за собирање на отпадни производи и отпадни возила во определениот рок (член 17 став (4));
7. ќе го задолжи производителот да презема мерки за обезбедување и реализација на националните цели за повторна употреба, рециклирање и други видови преработка на отпадни производи од член 18 став (1));
8. ќе го задолжи производителот да ги утврди годишните цели за повторна употреба, рециклирање и други видови преработка , според видот на производ во килограми или парче во определениот рок (член 18 став (4));
9. ќе го задолжи операторот на инсталацијата за преработка на отпадни производи да води евиденција и доставува извештаи на начин и во пропишаната содржина и форма согласно членот 18 ставовите (7), (8) и (9) од овој закон;
10. ќе го задолжи правното или физичко лице, извозникот кое извезува отпадни производи да достави извештаи на пропишан начин согласно членот 18 став (11) од овој закон;
11. ќе го задолжи малиот производител да се регистрирал и води евиденција согласно членот 20 став (2) од овој закон;
12. ќе го задолжи малиот производителот да доставува точни податоци, до стручниот орган врз основа на кои се утврдува како мал производител (20 став (3));
13. ќе го задолжи производителот да обезбедува целосна покриеност на трошоците за финанисирање на системот за управувањето со отпадни производи и отпадни возила согласно членот 21 став (1) од овој закон;
14. ќе го задолжи малиот производителот да уплати паушален надоместок согласно членот 21 став (2) од овој закон;
15. ќе го задолжи производителот, за трошоците за управување отпадни производи и отпадни возила , да постапува согласно барањата од членот 21 став (4) од овој закон;
16. ќе го задолжи производителот да ги покрива трошоците за управување со заостанати отпадни производи и отпадни возила на начин согласно членот 21 став (5) од овој закон;
17. ќе го задолжи производителот да именува писмено овластен застапник , согласно условите за именување на овластен застапник утврдени во членот 22 ставови (1) и (3) од овој закон;
18. ќе го задолжи да го извести стручниот орган во пропишаниот рок (член 22 став (2);
19. ќе го задолжи овластен застапник да се регистрира согласно член 22 став (5) од овој закон;
20. ќе го задолжи производителот да обезбедено дозвола за самостоен постапувач со отпадни производи и отпадни возила или да склучено договор за презамање на неговите обврските за управување со отпадни производи и отпадно возила , согласно членот 29 од овој закон;
21. ќе го задолжи производителот да преземи мерки со кои ќе организира и обезбеди систем кој ќе ги опфатат постапките за собирање и складирање, транспорт, третман на отпадните возила и нивните делови .(член 31 став ,(1));
22. ќе го задолжи производителот да ги утврдува цели за повторна употреба, рециклирање и преработка на отпадни возила, во пропишаниот рок (член 31 став (2));
23. ќе го задолжи собирачот или операторот на инсталацијата за третман, бесплатно да ги презема отпадните возила од крајните корисници кои сакаат да ги предадат (член 33 сав (2));
24. ќе задолжи собирачот или операторот на инсталацијата за третман да постапува согласно условите утврдени во членот 33 став (4) од овој закон;
25. ќе го задолжи операторот на инсталација за третман или собирачот, да издава потврда при преземање на отпадното возило како и податоците од потврдата да ги внесува во електронската евиденција што ја води стручниот орган (34 ставови (1) (2) и (7));
26. ќе ги задолжи собирачот или операторот на инсталацијата за третман да воведи електронска евиденција за идадените потврди (член 34 став (3));
27. ќе го задолжи крајниот корисник по предавањето на отпадното возило на собирно место или инсталација за третман , истотото да го одјави, односно да побара бришење од евиденција кај надлежен орган (член 34 став (10));
28. ќе го задолжи собирачот да постапува согласно барањата од членот 35 став (2) од овој закон;
29. ќе го задолжи собирачот да постапува со собраните отпадни возила согласно барањата од членот 35 став (3) од овој закон;
30. ќе го задолжи собирачот да води евиденција на пропишан начин согласно член 36 ствавовите (1) и (3) од овој закон;
31. ќе го задолжи собирачот да воведе и да одржува информациски систем согласно членот 36 став (5) од овој закон;
32. ќе го задолжи правното лице кое вршат третман на отпадни возила да ги врши на начин согласно услови и барањата утврдени во членот 37 од овој закон;
33. ќе го задолжи правното лице, оператор на инсталцијата за третман, да води евиденција како и да доставува извештаи на начин и во пропишаната форма, согласно членот 38 ставовите (1),(2), и (4) од овој закон;
34. ќе го задолжи извозникот на отпадните возила , делови и материјали да доставува извештаи на пропишан начин согласно членот 38 став (7) од овој закон;
35. ќе го задолжи операторот на инсталација за третман на отпадните возила,да обезбеди дозвола и да преземе потребни мерки за да ги исполни условите од дозволата (член 39 став (1));
36. ќе го задолжи операторот на инсталацијата за третман на отпадни возила да воспостави и одржува информациски систем со база на податоци од евиденција и известувањето, согласно членот 39 став (2) од овој закон;
37. ќе го задолжи производителот да преземи мерки за да обезбеди и организира систем за одделно собирање и пеработка на отпадни масла согласно член 45 од овој закон;
38. ќе го задолжи собирачот на отпадни масла да постапува со собраните отпадни масла согласно барањата од членот 46 став (4) од овој закон;
39. ќе го задолжи правното или физичко лица кое врши преработка на отпадни масла да ги исполни условите и барањата од членот 47 ставови (1) и (4) од овој закон;
40. ќе го задолжи правното или физичко лице кое поседува отпадни масла да постапува со отпадните масла согласно барањата од членот 48 ставот (1) од овој закон;
41. ќе го задолжи правното или физичко да го предва отпаднот масло на пропишан начин (член 48 став (3));
42. ќе го задолжи правното или физичко лице зависно од количините на отпадно масло кое го создава да води евиденција и податоците да ги доставува до органот за животна средина(член 48 став (5));
43. ќе го задолжи производителот да преземи мерки и да обезбеди и организира систем за одделно собирањето и преработката на отпаден текстил соглано членот 49 ставовите (1) и (2) од овој закон;
44. ќе го задолжи собирачот да го предава собраниот отпаден текстил на начин утврден во членот 49 став (3) од овој закон;
45. ќе го задолжи собирачот да води евиденција на пропишан начин , согласно членот 51 ставови (1) и (2) од овој закон;
46. ќе го задолжи крајниот корисник кој создава отпадно масло да постапува со отпадното масло, согласно барањата од членот 53 ставо (3) од овој закон;
47. ќе го задолжи производителот да води евиденцијата во пишана и електронска форма за видот и количеството на производи пуштени на пазарот (член 54 ставови (1) и (2));
48. ќе го задолжи производителот да доставува годишен извештај до стручниот орган во определениот рок за видот и количеството на производи пуштена на пазар согласно член 54 став (3) од овој закон;
49. ќе го задолжи податоците од извештаите да се чуваат , најмалку за предходните 7 години (член 54 став (6));

(2)Ако при вршењето на инспекцискиот надзор државниот инспектор за животна средина утврди дека субјектите на надзор не се придржуваат кон барањата од овој закон, со записник ќе ги констатира утврдените неправилности и во решение ќе ги определи соодветните мерки и активности кои треба да ги превзема за надминување на настанатата ситуација како и ќе определи рок кој не може да биде подолг од 30 дена за да ги острани причините за настанатата состојба.

(3)При вршењето на инспекцискиот надзор, државниот инспектор за животна средина на субјектите на надзорот ќе им одреди привремена забрана за вршење на дејност која не може да биде подолг од 15 дена, за неправилностите утврдени од став (1) точки 1), 9),19 и 33 од овој член.

(4)Против решението на државниот инспектор за животна средина може да се изјави жалба до Државната комисија за одлучување во управна постапка и постапка од работен однос во втор степен, во рок од осум дена од денот на приемот на решението.

(5)Доколку субјектите од став (1) од овој член не постапат согласно со решението на државниот инспектор за животна средина и не ги отстранат причините за настанатата состојба утврдени со решението, државниот инспектор за животна средина ќе поднесе барање за поведување на прекршочна постапка до надлежен прекршочен орган или надлежен суд.

(6)Во случај кога ќе се утврди постоење на непосредна опасност по животот и здравјето на луѓето, инспекторот ќе издаде усна наредба за итно и неодложено отстранување на утврдените неисправности и неправилности кои во записник ги констатира во соработка со Државниот санитарно-здравствен инспекторат, како и ќе ги извести и другите надлежни инспектори или други државни органи за утврдените неправилности и ќе побара нивна интервенција.

(7)Ако констатираните неисправности и неправилности од ставот (6) од овој член, претставуваат опасност за загрозување на животната средина, животот и здравјето на луѓето, инспекторот веднаш ќе ја забрани работата на инсталацијата, објектот, постројката, уредот, како и употреба на средствата и опремата за вршење на дејноста.

(8)Во случаите од ставот (6) од овој член, инспекторот донесува писмено решение во рок од 48 часа од издавањето на усната наредба.

(9)При вршењето на надзорот од ставот (1) од овој член државниот инспектор за животна средина има право за преземање и на други мерки утврдени со прописите за животната средина, прописите за управување со отпад и прописите за инспекциски надзор.

**Член 60**

**Делокруг на надзор на овластените инспектори за животна средина на општините, општините на Градот Скопје и Градот Скопје и комуналните инспектори на општините, општините на Градот Скопје и Градот Скопје**

(1)Во вршењето на надзор од својот делокруг, овластениот инспектор за животна средина на општината, општините во градот Скопје и градот Скопје на субјектот на надзорот има право да:

1. врши увид и контрола и да утврди дали правното или физичко лица гори отпаден текстил, отпадни гуми и отпадни масла на локации и/или инсталации што не се наменети за таа цел.(член 8 точка 1);
2. вршат увид и контрола и да утврдат дали правното или физичко лица истура или фрла отпадни масла и остатоци од нивна преработка во површински и подзамни води , во каназизација и на или во почвата (член 8 точка 3);
3. врши увид и контрола и да утврди дали правното или физичко лица отпадните возила ги остава во природа, или се вршат други активности на расклопување надвор од локација или инсталација намената за таа цел (член 8 точка 5);
4. врши увид и контрола и да утврди дали трговецот ги прима назад отпадниот текстил или отпадни гуми од крајниот корисник, кој сака да ги врати, како и дали ги прима по систем еден на еден (член 15 ставови (3) и (4));
5. врши увид и контрола и да утврди дали трговецот одбива преземање на отпадни производи од крајните корисници спротивно на условите од членот 15 став (5) од овој закон и истите не ги информира за местата за предавање на отпадниот текстил или отпадни гуми;
6. врши увид и контрола и да утврди дали трговецот за преземениот отпаден текстил или отпадни гуми води евиденција со точни податоци, согласно прописите за управување со отпад (член 15 став (6));.
7. врши увид и контрола и да утврди дали трговецот има обезбедено достапно место за повратен прием и собирање на отпаден текстил или отпадни гуми од крајните корисници ,со јасно видливи знаци за неговата местоположба, без обврска за купување на сличен производ (членот 16 став (2));
8. врши увид и контрола и да утврди дали трговецот собраните отпаден текстил или отпадни гуми ги предава на пропишан начин заедно со формулари за пренос на отпад (член 16 став (3));
9. врши увид и контрола и да утврди дали производителот има обезбедено и организирано систем за собирање и преработка на отпадни гуми.( член 41 ставови (1) и (2));
10. врши увид и контрола и да утврди дали собирачот собраните отпадни гуми ги предава согласно членот 41 став (5));
11. врши увид и контрола и да утврди дали правното или физичко лице како поседувачи на отпадни гуми постапуваат согласно барањата утврдени со член 42 став (1) од овој закон;
12. врши увид и контрола и да утврди дали правното или физичко лица, кое со вршење на регистрираната дејност поседува отпадни гуми и кое се приклучило кон ситем за собирање на самостоен или колекетивен постапувач ги собира и предава собраните отпадни гуми согласно барањата утврдени со членот 42 став (3) од овој закон;
13. врши увид и контрола и да утврди дали правното или физичко лице како поседувачи на отпаден текстил постапуваат согласно барањата утврдени со член 50 став (1) од овој закон;
14. врши увид и контрола и да утврди дали правното или физичко лица, кое со вршење на регистрираната дејност поседува отпаден текстил и кое се приклучило кон ситем за собирање на самостоен или колекетивен постапувач ги собира и предава собраниот отпаден текстил согласно барањата од членот 50 став (3) од овој закон;

(2)Во вршењето на надзорот од својот делокруг комуналните инспектори на општините, општините на Градот Скопје и на Градот Скопје, имаат право да:

1. врши увид и контрола и да утврди дали правното или физичко лице остава,фрла или напушта отпадни гуми во природа и на јавни површини (член 8 точка 2);
2. врши увид и контрола и да утврди дали крајниот корисник постапува со отпадните гуми согласно барањата утврдени со членот 53 ставовите (1) и (2) од овој закон;
3. врши увид и контрола и да утврди дали крајниот корисник , со отпадниот текстил постапува согласно барањата од член 53 став (4) од овој закон;

**Член 61**

**Донесување на решенија на овластените инспектори за животна средина на општините, општините на Градот Скопје и Градот Скопје и комуналните инспектори на општините, општините на Градот Скопје и Градот Скопје**

(1)При вршењето на инспекцискиот надзор, овластените инспектори за животна средина на општините, општините на Градот Скопје и Градот Скопје со решение:

1. ќе го задолжи правното или физичко лице да ги запре своите активности со кои врши горење на, отпаден текстил, отпадни гуми и отпадни масла на локации и/или инсталации што не се наменети за таа цел, да ги предаде на локации односно во инсталации за таа цел.(член 8 точка 1);
2. ќе го задолжи правното или физичко лице да ги запре своите активности со кои ги истура или фрла отпадните масла во води или почва и остатоци од ниваната преработка и да ги предаде на локации или места определени согласно овој закон ( членот 8 точка 3));
3. ќе го задолжи правното или физичко лице да ги запре активности со кои отпадните возила, се оставаат, во природа, или се расклопуваат надвор од инсталации за третман, преработка и отстранување и да ги предаде на локации односно во инсталации за таа цел (член 8 точка 5);
4. ќе го задолжи трговецот да ги презема отпадниот текстил или отпадни гуми од крајниот корисник, кој сака да ги врати, по систем еден на еден ( член 15 ставови (3) и (4));
5. ќе го задолжи трговецот да презема отпаден текстил или отпадни гуми кога не е спротивно на условите од членот 15 став (5) од овој закон и крајниот корисник да ги информира за местата за предавање на отпадниот текстил и отпадни гуми;
6. ќе го задолжи трговецот за преземениот отпаден текстил или отпадни гуми да води евиденција, согласно прописите за управување со отпад (член 15 став (6));.
7. ќе го задолжи трговецот да обезбеди писмена изјава од производителот (член 15став (9));
8. ќе го задолжи трговецот да обезбеди достапен простор и садови за одделно собирање на отпаден текстил или отпадни гуми , со јасно видливи знаци за неговата местоположба, без обврска за купување на сличен производ (членот 16 став (2));
9. ќе го задолжи трговецот собраните отпаден текстил или отпадни гуми ги предава согласно барањата од членот 16 став (3) од овој закон заедно со формулари за пренос на отпад;
10. ќе го задолжи производителот да преземи мерки со кои ќе се обезбеди и ќе организира систем за собирање отпадни гуми (член 41 ставови (1) и (2));
11. ќе го задолжи собирачот со собраните отпадни гуми да постапува согласно членот 41 став (5) од овој закон;
12. ќе го задолжи правното или физичко лице како поседувачи на отпадни гуми постапуваат согласно барањата утврдени со член 42 став(1) од овој закон;
13. ќе го задолжи правното или физичко лица, кое со вршење на регистрираната дејност поседува отпадни гуми и кое се приклучило кон ситем за собирање на самостоен или колекетивен постапувач да ги собира и чува отпадни гими одвоено од мешан комунален отпад и да ги предава согласно барањата од членот 42 став (3) од овој закон;

(2)Во вршењето на надзорот од својот делокруг комуналните инспектори на општините, општините на Градот Скопје и Градот Скопје со решение:

1. ќе го задолжи правното или физичкото лице да постапува со отпадни гуми да ги предава на начин согласно барањата од овој закон (член 8 точка 2);
2. ќе го задолжи крајниот корисник , да постапува со отпадните гуми согласно барањата од членот 53 ставовите(1) и (2) од овој закон;
3. ќе го задолжи крајниот корисник да постапуваат со отпаден текстил согласно барањата од член 53 став (4) од овој закон.

(3) Ако при вршењето на инспекцискиот надзор, инспекторите од став (1) и (2) на овој член утврдуваат дека субјектите на надзор не се придржуваат кон барањата од овој закон, со записник ќе ги констатира утврдените неправилности и во решение ќе ги определи соодветните мерки и активности кои треба да ги превзема за надминување на настанатата ситуација како и ќе определи рок кој не може да биде подолг од 30 дена за да ги острани причините за настанатата состојба.

(4) Против решението на инспекторите може да се изјави жалба до Државната комисија за одлучување во управна постапка и постапка од работен однос во втор степен, во рок од осум дена од денот на приемот на решението.

(5) Доколку субјектите од став (1) и (2) од овој член, не постапат согласно со решението на инспекторот и не ги отстранат причините за настанатата состојба утврдени со решението, инспекторот ќе поднесе барање со поведување на прекршочна постапка до надлежен прекршочен орган односно надлежен суд.

(6) Во случај кога ќе се утврди постоење на непосредна опасност по животот и здравјето на луѓето, инспекторот ќе издаде усна наредба за итно и неодложно отстранување на утврдените недостатоци кои во записник ќе ги констатира во соработка со Државниот санитарно-здравствен инспекторат, како и ќе ги извести и другите надлежни инспектори или други државни органи за утврдените неправилности и ќе побара нивна интервенција.

(7)Ако констатираните неисправности и неправилности од ставот (6) од овој член, претставуваат опасност за загрозување на животната средина, животот и здравјето на луѓето, инспекторот веднаш ќе ја забрани работата на инсталацијата, објектот, постројката, уредот, како и употреба на средствата и опремата за вршење на дејноста.

(8) Во случаите од ставот (6) од овој член, инспекторот донесува писмено решение во рок од 48 часа од издавањето на усната наредба.

(9) При вршењето на надзорот од ставот (1) од овој член инспекторите имаaт право преземање и на други мерки утврдени со прописите за животната средина и прописите за инспекциски надзор односно прописите за комунални дејности и јавна чистота во ситуациите од став (2) од овој член.

**Член 62**

**Делокруг на надзор на државниот пазарен инспектор**

(1)Во вршењето надзор од својот делокруг, државниот пазарен инспектор над субјектот на надзорот има право да:

1. врши увид и контрола и да утврди дали деловите и материјалите за возилата што се пуштаат на пазар ги исполнуваат барањата кои се однесуваат на нивото на концетрација на опасни супстанции и дали јано е означенено присуство на опасните супстанции ( членот 10 од овој закон);
2. врши увид и контрола и да утврди дали делови и материјали за возилата што се пиштаат на пазар се означен согласно пропишаните стандарди за кодирање.(член 11 од овој закон);
3. врши увид и контрола и да утврди дали производителот на возила во информациите што ги објавува за идните купувачите на возила од неговата марка, содржат податоци за дизајнот на возилото и неговите делови , можностите за преработка и рециклирање како и други информации значајни за заштита на животната средина (член 13);
4. врши увид и контрола и да утврди дали производителот ги информира крајните корисници, со потребните информации и на соодветен начин согласно членот 14 ставови (1) и (2) од овој закон);
5. врши увид и контрола и да утврди дали производителот на производите од членот 5 став (1) од овој закон на соодветен начин ги информира дистрибутерите и трговците со потребните податоци согласно, членот 14 ставови (3)и (4) од овој закон;
6. врши увид и контрола и да утврди дали трговецот за проиводот кој го продава поседува писмена изјава од производителот од кој го набавува производот дека е самостоен постапувач или дека има склучено договор со колективен постапувач за управување со отпадниот производот,односно дека го плаќа надоместокот од член 23 од овој закон, (член 15 став (9));

(2)Во вршењето на работите од ставот (1) од овој член државниот пазарен инспектор има право на преземање и на други мерки утврдени со прописите за Државниот пазарен инспекторат, прописите за инспекциски надзор, прописите за безбедност на производи и за зштита на потрошувачите.

**Член 63**

**Донесување на решенија на пазарен инспектор**

(1)При вршење на инспекцискиот надзор, државниот пазарен инспектор со решение:

1. ќе го задолжи производителот или трговецот да ги повлече од пазарот деловите и материјалите за возилата кои не е ги исполнуваат барањата од член 10 од овој закон;
2. ќе го задолжи производителот да ги означува производите согласно со членот 11 од овој закон;
3. ќе го задолжи производителот на возилата коишто ги пуштата на пазарот за идните купувачи на возила да ги обезбеди информации со пропишана содржина согласно барањата од член 13 од овој закон;
4. ќе го задолжи производителот да ги информира крајните корисници, со информации со пропишаната содржина на соодветен начин согласно членот 14 ставови (1) и (2) од овој закон);
5. ќе го задолжи производителот на производите од членот 5 став (1) од овој закон на соодветен начин да ги информира дистрибутерите и трговците со потребите податоци и на соодветен начин согласно членот 14 ставови (3) и (4) од овој закон.
6. ќе го задолжи трговецот да обезбеди писмена изјава согласно член 15 став (9) од овој закон;

(2)Ако при вршењето на инспекцискиот надзор , државниот пазарен инспектор утврди дека субјектите на надзор не се придржуваат кон барањата од овој закон, со записник ќе ги констатира утврдените неправилности и во решението ќе ги определи соодветните мерки и активности кои треба да ги превзема за надминување на настанатата ситуација како и ќе определи рок кој не може да биде подолг од 30 дена за да ги острани причините за настанатата состојба.

(3)Против решението на пазарниот инспектор може да се изјави жалба до Државната комисија за одлучување во управна постапка и постапка од работен однос во втор степен, во рок од осум дена од денот на приемот на решението.

(4)Доколку субјектите од став (1) од овој член не постапат согласно со решението на државниот пазарен инспектор и не ги отстранат причините за настанатата состојба утврдени со решението,тогаш инспектор ќе поднесе барање за поведување на прекршочна постапка до надлежен прекршочен орган или надлежен суд.

(5)Во случај кога ќе се утврди постоење на непосредна опасност по животот и здравјето на луѓето, инспекторот ќе издаде усна наредба за итно и неодложено отстранување на утврдените неисправности и неправилности кои во записник ги констатира во соработка со Државниот санитарно-здравствен инспекторат, како и ќе ги извести и другите надлежни инспектори или други државни органи за утврдените неправилности и ќе побара нивна интервенција.

(6)Ако констатираните неисправности и неправилности од ставот (6) од овој член, претставуваат опасност за загрозување на животната средина, животот и здравјето на луѓето, инспекторот веднаш ќе ја забрани работата на инсталацијата, објектот, постројката, уредот, како и употреба на средствата и опремата за вршење на дејноста.

(7)Во случаите од ставот (6) од овој член, инспекторот донесува писмено решение во рок од 48 часа од издавањето на усната наредба.

(8)При вршењето на надзорот од ставот (1) од овој член државниот пазарен инспектор има право за преземање и н а други мерки утврдени со прописите за државен пазарен инспекторат , прописите за безбедност на производи, прописите за заштита на потрошувачите и прописите за инспекциски надзор.

**Член 64**

**Делокруг на надзор на даночните инспектори на Управата за јавни приходи**

(1)Во вршењето на надзорот од својот делокруг даночниот инспектор, имаат право да:

1. врши увид и контрола и да утврди дали производителот, или производителот кој како карен корисник увезува производи од членот 5 став (1) од овој закон, кој е обврзан да плаќа надоместок за управување со отпадни производи и отпадни возила од член 23 од овој закон, го пресметува и плаќа надоместокот во определено време (член 23 ставови (1) и (7));
2. да врши увид и контрола и да утврди дали производителот или производителот кој како карен корисник увезува производи од членот 5 став (1) од овој закон ги исполнува условите за ослободување од плаќањето на надоместокот односно условите за поврат на платениот надоместок (член 23 ставови (9) и (10));
3. врши увид и контрола и да утврди дали производителот или производителот кој како краен корисни увезува производи од член 5 став (1) од овој закон, надоместокот за управување со отпадни производи и отпадни возила се пресметува и уплатува навремено и правилно и дали ја одржува и чува уредна и точна евиденциајта за пресметаниот и уплатениот надомосток согласно член 24 ставови (1) од овој закон ;
4. врши увид и контрола дали обврзникот до Управта за јавни приходи достаува пресметка за уплатениот надоместок во пропишаниот рок (член 24 став (2));

**Член 65**

**Донесување на решенија на даночните инспектори на Управата за јавни приходи**

(1)При вршењето на инспекцискиот надзор, даночните инспектори со решение:

1. ќе го задолжи производителот кој е обврзник, да го плаќа надоместокот во определен рок (член 23 ставови (1) и (7));
2. ќе ги задолжи производителот кој е обврзник да ја обезбедува потребната документација за ослободување од плаќање на надоместок односно за поврат на платениот надоместок (член 23 ставови (9) и (10));
3. ќе ги задолжи производителот, кој е обврзник надоместокот за управување со отпадни производи и отпадни возила да го пресметува и уплатува навремено и правилно како и да ја одржува и чува уредена и точна евиденциајта за пресметаниот и уплатениот надемосток согласно член 24 став (1) од овој закон;
4. ќе го задолжи производителот, кој е обврзник да доставува пресметка во пропишаниот рок (член 24 став (2));

(2) Ако при вршењето на инспекцискиот надзор даночниот инспектор утврди дека субјектите на надзор не се придржуваат кон барањата од овој закон, со записник ќе ги констатира утврдените неправилности и во решение ќе ги определи соодветните мерки и активности кои треба да ги превзема за надминување на настанатата ситуација како и ќе определи рок кој не може да биде подолг од 30 дена за да ги острани причините за настанатата состојба.

(3) При вршењето на инспекцискиот надзор, даночниот инспектор на субјектите на надзорот ќе им одреди привремена забрана за вршење на дејност која не може да биде подолга од 30 дена, за неправилностите утврдени од став (1) точки 1) и 3) од овој член.

(4) Против решението на даночниот инспектор може да се изјави жалба до Државната комисија за одлучување во управна постапка и постапка од работен однос во втор степен, во рок од осум дена од денот на приемот на решението.

(5) Доколку субјектите од став (1) од овој член не постапат согласно со решението на даночниот инспектор и не ги отстранат причините за настанатата состојба утврдени со решението, инспекторот ќе поднесе барање за поведување на прекршочна постапка до надлежен прекршочен орган или надлежен суд.

**Член 66**

**Примена на одредби од други закони во инспекцискиот надзор**

Во постапката при вршење на инспекциски надзор се применуваат одредбите на Законот за инспекцискиот надзор и Законот за животната средина, Законот за управување со отпадот, доколку со овој закон поинаку не е уредено, Законот за проширена одгоорност на производителот во управување со посебните текови на отпад и Законот за даночна постапка.

**Член 67**

**Опомена**

Доколку при вршењето на инспекцискиот надзор државниот инспектор за животна средина, односно државниот пазарен инспектор утврди дека е сторена неправилност од членовите 14 и 20 од овој закон за прв пат, со записник ќе ги констатира утврдената неправилност со решение ќе изрече опомена и ќе определи рок во кој субјектот на инспекциски надзор е должен да ги отстрани неправилностите утврдени со записник.

**VI. ПРЕКРШОЧНИ САНКЦИИ**

**Член 68**

**Прекршочни санкции од прва категорија**

(1)Глоба во износ од 50 до 250 евра во денарска противвредност за микро трговци, од 250 до 500 евра за мали трговци, од 500 до 800 евра за средни трговци и од 800 до 1.000 евра во денарска противвредност за големи трговци ќе му се изрече за прекршок на правно лице, доколку:

1. гори отпаден текстил, отпадни гуми и отпадни масла на локации и/или инсталации, што не се наменети за таа цел, вклучително во природа и јавни површини (член 8 точка 1);
2. отфрла или напушта отпадни гуми во природа или на јавни површини (член 8 точка 2);
3. истура отпадни масла и остатоци од нивна преработка покрај /во површински и подземни води, канализација или во почва (член 8 точка 3);
4. меша опадни масла со различни својства или со друг отпад, супстации и материјали (член 8 точка 4);
5. остава отпадно возило во природа или го расклопува и изведува и друг зафати надвор од локација или инсталација наменета за таа цел (член 8 точка 5)
6. не подготвува информации во пропишана содржина и рок и не ги става на располагање на операторот на инсталацијата за третман на негово барање (член 12))
7. информациите што се објавуваат за идните купувачите на возила не содржат податоци за дизајнот на возилото и неговите делови , можностите за преработка и рециклирање како и други информации значајни за заштита на животната средина (член 13);
8. не објавува и не ги прави достапни информации за крајни корисници на текстил, гуми, масла и возила, за начинот и можностите за управување со отпадните производи од нивна страна (член 14 ставови (1) и (2));
9. не ги информира дистрибутерите и трговците на кои се испорачуваат текстил, за гуми, масла, и возила за начинот на преземање кога ќе станат отпадните производи од крајните корисници (член 14 ставови (3) и (4));
10. одбива бесплатно да презема отпадни гуми или отпаден текстил од крајниот корисник, при продажба на нови производи, по систем еден на еден (членот 15 ставови (3) и (4));
11. одбива преземање на отпаден текстил или отпадни гуми спротивно на условите од членот 15 став (5)од овој закон;
12. не води евиденција за преземениот отпаден текстил и отпадни гуми (член 15 став (6));
13. не поседува писмена изјва согласно барањата од членот 15 став (9) од овој закон;
14. )не обезбедува простор и соодветни садови за собирање на отпаден текстил продажниот простор или садови во негова непосредна близна за отпадни гуми и отпаден текстил со јасно истакнати знаци за неговата метоположба (членот 16 став (2));
15. не го предава собраниот отпаден текстил или отпадни гуми на начин утврден во членот 16 став (3) од овој закон;
16. )не доставува извештај за количество на извезени отпадни производи (член 18 став (11));
17. не се регистрира како мал производител, не води евиденција и не доставува извештаи согласно членот 20 став (2) од овој закон;
18. не доставува точни податоци до стручниот орган за да се утврди како мал производител (20 став (3));
19. не го уплаќа паушалниот надоместок на годишно ниво (член 21 став (2))
20. трошоците за управување со отпадни производи и отпадни возила ги прикажува спротивно на барањата утврдени во членот 21 став (4) од овој закон;
21. не го извести стручниот орган за именувањето на овластен застапник во пропишан рок (чен 22 став (2));
22. овластениот застапник не се регистрира (член 22 став (5));
23. не доставува пресметка за уплатениот надоместок до Управта за јавни приходи (член 24 став (2));
24. одбива бесплатно преземање на отпадни возила ( членот 33 став (2));
25. преземањето на отпадното возило го наплаќа спротивно на условите од членот 33 став (4);
26. не се издава потврдата за преземање на отпадното возило за унишување и податоците од потврдата не се внесуваат во евиденцијата на стручниот орган (член 34 ставови (1) , (2) и (7));
27. не е воведена електронска евиденција за издадените потврди за уништување на отпадно возило (член 34 став (3));
28. не ја утврдува поединечната маса на секое преземено отпадно возило, деловите и материјалите настанати од отпадното возилото (член 35 став (2));
29. не ги предава собраните отпадни возила на начин утврден во членот 35 став (3) од овој закон
30. не води евиденција на начин утврден во член 36 ставови (1) и (3) од овој закон.;
31. не ги предава собраните отпадни гуми на начин утврден со членот 41 став (5) од овој закон;
32. не ги собира собира, чува и предава отпадните гуми согласно барањата од член 42 став (1) од овој закон;
33. не организира посебно место за собирање на отпадните гуми и не обезбедува нивно редовно собирање и преземање, согласно барањата утврдени со членот 42 став(3) од овој закон;
34. не ги предава собраните отпадни масла на начин утврден во членот 46 став (4) од овој закон;
35. не ги собира и предава отпадните масла на начин утврден во членот 48 став (1) од овој закон;
36. не го предваа собраното отпадно масло на начин согласно членот 48 став (3) од овој закон;
37. не води евиденциј и не ги доставува податоци од евиденцијата (член 48 став (5));
38. не го предава собраниот отпаден текстил согласно член 49 став (3) од овој закон;
39. не го собира и предава отпадниот текстил на пропишан начин (член 50 став (1));
40. не го собира и не го предава собраниот отпаден текстил согласно барањата од член 50 став(3) од овој закон;
41. не води евиденција за собраните отпадни производи на начин утврден со членот 51 ставови (1) и (2) од овој закон;
42. не ги предава собраните отпадни гуми согласно член 53 ставовите (1) и (2) од овој закон;
43. не го собира и предава отпадното масло согласно член 53 став (3) од овој закон;
44. не го предава собраниот отпаден текстил на пропишан начин согласно члне 53 став (4));
45. не се чуваат податоците од извештаите согласно пропишаниот рок (член 54 став (6);

(2)Глоба во износ до 300 евра во денарска противвредност ќе му се изрече на одговорното лице во правното лице кое управува со отпадна опрема за дејствијата од став (1) од овој член.

(3)Глоба во износ од 250 евра во денарска противвредност ќе му се изрече на физичкото лице за дејствијата од став (1) од овој закон.

(4)На сторителот на прекршокот од овој член, надлежниот прекршочен орган може да му се изрече прекршочна санкција забрана за вршење на дејноста во траење од најмногу 30 дена.

(5)На одговорното лице од ставот (2) од овој член, надлежниот прекршочен орган може да му изрече прекршочна санкција забрана за вршење на должноста во траење од најмногу 30 дена.

(6)Надлежен орган за изрекување на прекршочни санкции од овој член е прекршочниот орган формиран согласно Законот за животна средина.

**Член 69**

**Прекршочни санкции од втора категорија**

(1)Глоба во износ од 500 до 1.000 евра во денарска противвредност за микро трговци, од 1.000 до 2.000 евра за мали трговци, од 2.000 до 3.000 евра за средни трговци и од 3.000 до 6 .000 евра во денарска противвредност за големи трговци ќе му се изрече за прекршок на правно лице, доколку:

1. произведува материјали и делови за возила, кои не ги исполнуваат барањата во однос на производството и дизајнирањето на производите утврдени во членот 9 од овој закон;
2. произведува и пушта на пазар ,материјали и делови за возила влучително и кабли и резервни делови кои не ги исполнуваат барањата за состав на опасни супстанции согласно членот 10 од овој закон;
3. не користи стандарди за кодирање на материјали и делови на возила, за да се олесни препознавањето и погодноста за повторна употреба или преработка (член 11);
4. не обезбедува систем за повратен прием и собирање на отпаден текстил и отпадни гуми кај трговецот (член 15 ставови (1) и (2));
5. не ги утврдува годишните цели за собирање на отпади производи и отпадни возила , во определениот рок (член 17 став (4));
6. не ги утврдува годишните цели за повторна употреба , рециклирање и други видови на преработка во определен рок (член 18 став (4));
7. не води евиденција и не доставува извештаи во пропишаната содржина и форма согласно членот 18 ставовите (7), (8) и (9) од овој закон;
8. достави неточни податоци со цел да се покаже како мал производител (член 20 став (3));
9. не го финансира целосниот систем за управување со отпадни производи и отпадни возила согласно членот 21 ставови (1) од овој закон;
10. не обезбедува финасирање на трошоците за управување со заостанати отпадни производи и отпадни возила (21 став (5));
11. не овластил застапник во писмена форма согласно пропишаните услови во член 22 ставови (1) и (3) од овој закон;
12. намерно прикажува неточни податоци заради ослободување и поврат на надоместокот за управување со отпадни производи и отпадни возила (член 23 ставови (9) и (10));
13. надоместокот за управување со отпадни производи и отпадни возила не го пресметува и уплатува навремено и правилно и не ја одржува, чува уредена и точна евиденциајта за пресметаниот и уплатениот надомосток (член 24 став (1));.
14. не обезбеди дозвола за самостоен постапувач или не е склучен договор со колективен постапувач за управување со отпадни призводи и отпадни возила (членот 29 став (1));
15. нема обезбедено и организирано систем за одделно собирање и управување на отпади возила од крајни корисници (член 31 став (1));
16. не ги утврдува годишните цели за повторна употреба , рециклирање и преработка на отпадни возила во пропишаниот рок (член 31 став (2));
17. нема водедено информациски ситем на базата на податоци од евиденцијата и известувањето согласно членот 36 став (5) од овој закон;
18. не постапува согласно условите и барањата за третман на отпадни возила (член 37);
19. )не се води евиденција и не се доставуваат извештаи начин утврден во членот 38 ставови (1),(2) и (4) од овој закон;
20. не се поседува дозвола за третман на отпадни возила и не се исполнуваат условите од дозволата (член 39 став (1));
21. нема воведено информациски систем на базата на податоци од евиденцијата и известувањето , согласно членот 39 став (2) од овој закон;
22. нема обезбедено и организирано систем за собирање и преработка на отпадни гуми (член 41 ставови (1) и (2);
23. нема обезбедено и организирано систем за собирање и управување со отпадни масла (член 45);
24. преработката на отпадните масла не се врши согласно барањата утврдени во членот 47 ставови (1) и 4 од овој закон;
25. не организира и не обезбедува систем за собирање и преработка на отпаден текстил (член 49 ставови (1) и (2));
26. не води евиденција за видот и количеството на отпадни производи и отпадни возила пуштени на пазарот (член 54 ставови (1) и (2));
27. не доставува годишен извештај до стручниот орган за количеството на отпадни производи и отпадни возила пуштени на пазарот во пропишаниот рок (член 54 став (3));
28. доставува извештаи со неточни податоци согласно членот 54 од овој закон;

(2)Глоба во износ до 300 до 500 евра во денарска противвредност ќе му се изрече на одговорното лице во правното лице за дејствијата од став (1) од овој член.

(3)Глоба во износ од 300 до 500 евра во денарска противвредност ќе му се изрече на физичкото лице за дејствијата од став (1) од овој член.

(4)На сторителот на прекршокот од овој член, надлежниот суд може да му изрече прекршочна санкција забрана за вршење на дејноста во трање од најмногу една година.

(5)На одговорното лице од ставот (2) од овој член, надлежниот суд може да му изрече прекршочна санкција забрана за вршење на должноста во траење до најмногу една година.

(6)Надлежен орган за изрекување на прекршочни санкции од овој член е надлежниот суд.

**Член 70**

**Прекршочни санкции од трета категорија**

(1)Глоба во износ 6.000 од 8.000 евра во денарска противвредност за микро трговци, од 8.000 до10.000 евра во денарска противвредност за мали трговци, од 10.000 до15.000 евра во денарска противвредност за средни трговци и од 15.000 до30.0000 евра во денарска противвредност за големи трговци ќе му се изрече за прекршок на правно лице, доколку:

1. не обезбедува реализација на национални цели за собирање, согласно членот 17 став (1) од овој закон;
2. не обезбедува реализација на национални цели за повторна употреба , рециклирање и други видови на преработка на отпадни произоди (член 18 став (1));
3. не плаќа надоместок за управување со отпадни производи и отпадни возила во определениот рок согласно членот 23 став (1) од овој закон;
4. не обезбедува реализација на национални цели за повторна употреба и преработка на отпадни возила (член 30 став (2));
5. преработува отпадни возила без дозвола, како и не ги исполнува условите од дозволата , (39 став (1));
6. врши преработка на отпадни масла спротивно на условите и барањата од член 47 став (1) од овој закон;

(2)Глоба во износ од 700 до 1.000 евра во денарска противвредност ќе му се изрече на одговорното лице во правното лице за дејствијата од став (1) од овој член.

(3)Глоба во износ од 700 до 1.000 евра во денарска противвредност ќе му се изрече на физичкото лице за дејствијата од став (1) од овој член.

(4)На сторителот на прекршокот од овој член, надлежниот суд може да му се изрече прекршочна санкција забрана за вршење на дејноста во траeње од најмногу една години.

(5)На одговорното лице од ставот (3) од овој член, надлежниот суд може да му изрече прекршочна санкција забрана за вршење на должноста во траење до најмногу една години.

(6)Надлежен орган за изрекување на прекршочни санкции од овој член е надлежниот суд.

**Член 71**

**Прекршочни санкции за физички лица**

(1) Глоба во износ од 50 до 70 евра во денарска противвредност ќе му се изрече на физичко лице за прекршок доколку отфрла или напушта отпадни гуми во природа или на јавни површини (член 8 точка 2);

2) по предавањето на отпадното возило на собирач или на оператор во инсталација за третман , не постапил согласно членот 34 став (10) од овој закон;

(2)Глоба во износ од 80 до 100 евра во денарска противвредност ќе му се изрече на физичко лице за дејствијата од став (1) од овој член доколку:

1) гори отпаден текстил, отпадни гуми и отпадни масла на локации и/или инсталации што не се наменети за таа цел (член 8 точка1);

2) истура отпадни масла и остатоци од нивна преработка покрај /во површински и подземни води, канализација и/ или во почва (член 8 точка 3);

3) отфрла отпадно возило во природа или надвор од локација или инсталација наменета за таа цел (член 8 точка 5);

(4)За прекршоците од ставовите (1) и (2) од овој член државниот инспектори за животна средина, овластените инспектори за животна средина, и комуналните инспектори на општината ,на општинате во градот Скопје и на градот Скопје, како и работник на органот на државната управа надлежен за работите од областа на внатрешните работи можат да изречат глоба на самото место со врачување на прекршочен платен налог кој сторителот е должен да го плати во рок од осум дена од врачувањето на прекршочниот платен налог во износ од 50 посто од глобата утврдена во ставовите (1) и (2) од овој член.

(5)Доколку глобата од ставот (3) од овој член не се плати во определениот рок, инспекторите од ставот (3) од овој член поднесува барање за поведување на прекршочна постапка до надлежниот прекршочен орган.

(6) Инспекторите од ставот (3) од овој член се должни да водат евиденција за издадените прекршочни платни налози и за исходот на покренатите постапки.

(6)Во евиденцијата од ставот (5) од овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на прекршочниот платен налог кој му се издава и исходот на постапката.

(7)Личните податоци од ставот (6) од овој член се чуваат пет години од денот на внесување во евиденцијата.

**Член 72**

**Постапка за порамнување и спогодување**

(1) За прекршоците утврдени во членот 68 од овој закон, надлежните инспектори од член 59 на овој закон се должни на сторителот на прекршокот да му предложат постапка за порамнување со издавање на прекршочен платен налог пред да поднесат барање за прекршочна постапка.

(2)Кога сторителот на прекршокот е согласен за поведување на постапка за порамнување, надлежните инспектори во записникот забележуваат дека издаваат прекршочен платен налог.

(3)Кога прекршокот надлежните инспектори го утврдат лично или го утврдат со употреба на соодветни технички средства и направи се должни веднаш да издадат прекршочен платен налог кој го забележуваат во записникот за констатиран прекршок.

(4)Во случаите од ставот (2) од овој член, прекршочниот платен налог го потпишуваат надлежните инспектори и сторителот.

(5)Во случаите од ставот (3) од овој член, прекршочниот платен налог го потпишуваат надлежните инспектори, а може да го потпише и сторителот.

(6)По приемот и потпишувањето на прекршочниот платен налог, сторителот е должен да ја плати изречената глоба во рок од осум дена од денот на приемот на прекршочниот платен налог на сметката означена во правната поука.

(7)Сторителот кој ќе ја плати глобата во рокот од ставот (6) од овој член, ќе плати половина од изречената глоба, за кое право се поучува во правната поука од прекршочниот платен налог.

(8) Доколку глобата не се плати во рокот определен во прекршочниот платен налог, надлежните инспектори се должни да поднесат барање за поведување на прекршочна постапка пред Прекршочната Комисија или надлежниот суд.

(9) За прекршоците утврдени во членовите 69 и 70 од овој закон, надлежните инспектори треба на сторителот на прекршокот да му предложат постапка за спогодување пред да поднесат барање за поведување на прекршочна постапка.

(1) Во случаите кога е постигната согласност за спогодувањето, глобата на сторителот може да биде намалена најмногу за една половина од максимум пропишаната глоба за прекршокот, а во исклучително олеснителни околности глобата може да биде изречена во висина од една третина од пропишаната глоба, и истата има сила на извршна исправа.

(2) Доколку сторителот не ја плати глобата во рокот утврден во спогодбата, истата се доставува до органот на управата надлежен за присилна наплата.

(3) Постапките за порамнување и спогодување се водат согласно со одредбите од Законот за прекршоците.

(4) Надлежните инспектори се должни да водат евиденција за издадените прекршочни платни налози и за исходот на покренатите постапки.

(5) Во евиденцијата од ставот (12) од овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на прекршочниот платен налог кој му се издава и исходот на постапката.

(6) Личните податоци од ставот (13) од овој член се чуваат пет години од денот на внесување во евиденцијата.

(7) Министерот кој раководи со органот за животна средина ја пропишува формата и содржината на прекршочниот платен налог.

**Член 73**

**Водење на прекршочната постапка**

(1) Постапката пред Прекршочната комисија се води согласно со одредбите на Законот за животна средина.

(2) Одмерувањето на висината на глобата за правно лице односно за физичко лице се врши согласно Законот за прекршоците.

**VII. ПРЕОДНИ И ЗАВРШНИ ОДРЕДБИ**

**Член 74**

**Рокови за спроведување**

(1) Производителот евиденцијата за количество на производи пуштени на пазард од членот 54 ставовите (1) и (2) од овој закон е должен да започне да ја води од 1 јануари 2023 година.

(2) Првиот годишен извештај на производителот за количини на производи пуштени на пазар и број на возила и број на гуми од членот 54 став (3) од овој закон е должен да го достави до стручниот орган најдоцна до 31 јануари 2024 година.

(3)Одредбите од член 23 став (1) од овој закон ќе започат да се применуваат од 01 јануари 2024 година.

(4)Информацискиот систем со он-лајн евиденција од членот став (6) од овој закон ќе се воспостави најдоцна до 31 декември 2023 година.

(5)Производителите согласно со обврските од член 29 од овој закон, се должни да се здружат преку основање и/или склучување на договор со колективен постапувач или да обезбедат дозвола за самостојни постапувачи најдоцна до 31 декември 2023 година.

**Член 75**

**Усогласување на работењето на правните лица кои управуваат со опрема и отпадна опрема**

До воспоставувањето на информацискиот систем од член 34 став (6) од овој закон, правните лица и физички лица од член 34 од став (1) и (2) кои издаваат потврда, ќе продолжат да работаат ,според постојниот подзакоски акт за управување со возила во делот на издавањето на потврдата за уништување.

**Член 76**

**Донесување на подзаконски прописи**

(1)Подзаконските акти за извршување на овој закон ќе се донесат во рок од една година години од денот на влегувањето во сила на овој закон.

(2) До денот на влегувањето во сила на подзаконските прописи од ставот (1) од овој член ќе се применуваат постојните подзаконски прописи, донесени согласно Законот за управување со отпад.

**Член 77**

**Влегување во сила**

Овој закон влегува во сила осмиот ден од денот на објавувањето во „Службен весник на Република Северна Македонија а ќе започне да се применува од 01 јануари 2023 година.

**I. ОБРАЗЛОЖЕНИЕ НА ПРЕДЛОГ НА ЗАКОНОТ**

Во Република Северна Македонија управувањето со возила, масла, текстил и гуми претставува еколошки, социјален и економски предизвик. Шестата акциона програма за животна средина на ЕУ, наведува дека достигнувањето на одржлив развој бара значителни промени во тековните шеми на развој, производство, потрошувачка и однесување и препорачува, меѓу другото, намалување на неекономичното трошење на природните ресурси и спречување на загадувањето.

Првата цел на секоја политика за отпад треба да биде минимизирање на негативните ефекти на создавањето и управувањето со отпад врз човековото здравје и животната средина.

Системот за управување со отпадот од произвоидите во предложениот законски текст, генерално ги вклучува и активностите за управување и однесувањето на сите економски оператори како и на физичките лица кои на директен или индиректен начин се учесници во животниот циклус на производите од текстил, гуми малса и возила од кои настануваат отпадни производи и ги вклопи овие четири дополнителни текови на отпад во проширената одговорност на производителот .

Производителот може своите обврски да ги исполни самостојно како самостоен постапувач, или заедно со други производители, преку колективен постапувач со кој склучува договор согласно одредбите на Законот за проширена одговорност на производителот во управувањето со отпадот .

Во рамките на предложените законски одредби од Предлог Законот за управување со дополнителни текови на отпад (во понатамошниот текст: отпадни производи) се дефинира предметот (член 1) на законот.

Со членот 2 се уредуваат прашањата за примена на други прописи во управувањето со производите и отпадните производи кои не се уредени со овој закон.

Со членовите 3 и 4 , се регулираат целите и начела за заштита на животна средина и здравјето на луѓето , одржливо производство и потрошувачка преку, како прв приоритет, спречување на создавање на дополнителни текови на отпад (отпадни гуми, отпадни масла, отпаден текстил и отпадни возила) и, дополнително, со повторна употреба, рециклирање и други видови на преработка на отпадот за намалување на нивното отстранувањето, како и да се придонесе во ефикасното користење на ресурсите и добивање на вредни секундарни суровини. Овие цели се засновани на начелото на претпазливост и начелата според кои треба да се преземе превентивно дејство , како приоритет, вклучувајќи ги и начелото на одговорност на производителот и проценка на животниот циклус на.производите.

Со членот 5 се утврдуваат видови на производи кои се предмет на уредување на овој закон, а тое се текстилот, гуми, масла и возилата со нивните вградени делови и материјали, како и употребуваните производи од истиот вид кои се увезуваат во Република Северна Македонија.

Со членот 6 се исклучуваат од примен на одредбите од овој закон одредени видови возила како што се возила од историско значење или возила со колекционарска вредност, возила за специјални намени, или возила наменети за музеи, кои се чувани цели или на делови, од категоријта на текстилот исклучени се чевлите облека за медицински и ортпоедски дејности,и облека која се собира во добротворни цели од страна на наевладини организации а од производите на категоријата гумите исклучени се авионските гуми и велосипетски гуми, од категоријата на масла исклучени се масла за ложење и маслото за домаќинствата.

Членот 7 го дефинира значењето на одделни изрази употребени во законот. Одредбите на предлог законот се применуваат на производители и производи без оглед на техниката на продажба, вклучувајќи и продавање на далечина.

Со член 8 се воведуваат забрани за горење отпадните производ на отворени места, локации или во инсталации кои не се наменети за таа цел, потоа напуштање на гуми на јавни површини, во природа, исфрлање или истурање на отпадни масла во води, канализација, почва вклучително и забраната за нивно мешање со други масла или отпад.

Утврдувањето на проширената одговорност на производителот со член 9 е еден од начините на поттикнување на производителите на делови и материјали за возила за примена на превентивни мерки коишто треба уште во текото на дизајнирањето,конструирање и производство да ги земат во предвид условите кои ќе ги олеснуваат расклопувањето , повторна употреба и третман на отпадните возила, ограничување на употреба на опасни супстанции со цел да се намали или избегне потребата за депонирање на опасен отпад.

Со членот 10 се забранува, употреба на тешки метали ,посебно употребата на олово, жива, кадмиум и хексивалентен хром во деловите и материјалите за возила.. Овие тешки метали треба да се употребат само во одредени применлив случаи според список, кој редовно се ревидира во законодавството на ЕУ и ги утврдува правилата, видовите и роковите за ограничување на употребата на опасни супстанции во производството на возилата деловите и материјалите.

Со членот 11 се воведува обврска на производителите за кодирање делови и материјали за возилата согласно европски стандарди за кодирање со цел да се олесни препознавањето на материјалите и деловите.кои се погодни за повторна употреба или преработка.

Обвската за обезбедување на информации за операторите на инсталациите за третман на отпадни возила од страна на производителите, за идентификација на составните делови и материјали кои се важни заради олеснување на постапките за повторната употреба и третманот и преработка, е регулирана со членот 12.

Со член 13 се воспоставува обврска за производителите на нови возила кои ги пуштаат на пазарот да обезбедат за идните корисници во печатен или електронски облик или како промотивна литаратура соодветни информации за можностите за третман , развојот на постапките за повторна употреба на деловите на возилата, рецикирање и прерботка.

Предложениот член 14 ја регулира обврската на производителот за обезбедување на адекватни информации за крајните корисници за можноста за враќање и собирање на отпадните производи и отпадните возила , информациите за забраната (да не ги оставаат како мешан комунален отпад, за потребата за нивно одделно собирање, за расположивите системи за одделно собирање, за опасностите кои ги предизвикуваат како последица на опасните супстанции кои ги содржат и слично) а се со цел да се постигне потребното ниво на одделно собирање кое е предуслов за успешност на сите понатамошни чекори во управувањето со отпадните производи.

Предложените законски решенија со член 15 и 16 , регулирата повеќе активности од обврските за преземање на отпадни произоди пред се отпаден текстил и отпадни гуми на производителот и трговецот и нивната меѓусебна соработка кој е значајна.

Односно, производителите и трговците имаат важна улога во придонесот за нивно успешно собирање и тие треба да ги охрабрат крајните корисници отпадните производи да ги враќаат на местата за превземање.

Трговецот ги презма отпаните производи при продажба на нови производи по ситем најмалку еден на еден.

Со одредбите од член 15 се гарантираат безбедноста и здравјето на трговците, т.е. се утврдуваат условите кога може да биде одбиено преземање на отпадните производи.

Трговците можат да превземаат помало количество отпадни гуми и отпаден текстил на своите продажни места при што не треба да поседуваат дозвола согласно прописите за управување со отпадот.Меѓусебните права и обврски, производителот како самотоен постапувач или преку колекетивен постапувач со трговецот ги уредува со склучување на посебен договор.Собраните отпадни производи трговец мора да ги предаде на собирач или пререботувач кои се дел од системот за собирање на самостојниот или колективениот постапувач.

Со членовите 17 и 18 се поставени националните цели за собирање на отпадни производи како и националните цели за повторна употреба, рециклирање и други видови на преработка на отпаден текстил, отпадни гуми и отпадни масла кои во објективно прифатливи рокови ќе го доведат собирање, повторната употреба , рециклирањето и преработка до нивото кое е постигнато во најголемиот број земји на Европската Унија, преку самостојните или колективни постапувачи.

Производителот е должен секоја година да ги утврдува сопствените цели за собирање кои како удел од вкупнот количество на производи што ги пуштил на пазарот во предходната година. При определување на целите за повторна употреба, рециклирање и преработка од страна на производителот во предвид се земаат целите за собирање за истата година.

Дополнително, со предложеното законско решени од членот 18 , а со цел да се воведе проток на точни информации за пресметка и следење на реализација на националните целите, опертаторот на инсталацијата за преработка има обврска да известува за количеството на преземените отпадни производи предени за повторна употреба, рециклирање и преработка , пооделно за секој самостоен или колективен постапувач со кој има склучено договор.

Со членот 19 се регулира прашањето за регистрација на производителите и нивните овластени застапници како и постапките за известување во регистарот на производители кој поделтално ќе се регулира како дел од Регистарот на производители во Законот за проширена одговорност на производителот во управување со посебните текови на отпад.

Член 20 ги уврдува условите за определување на малиот производител, како и неговите обврски за регистрција, обврски да води евиденција за колчеството на отпадни производи кои ги пуштаат на пазарот во РС Македони ја како и обврската и еднаш годишно да уплаќа паушал од 6000 денари на сметка на Министерството за животна средина и просторно планирање.

Со членот 21 се регулираат обрските на производителот за финасирање на управувањето со отпадни производи со кое се обезбедува дека производителите се должни да преземат целосна одговорност со финансирање на целиот систем на собирање , третман , повторна употреба, преработката и отстранување. Со ова законско решение се дава максимален ефект на концептот на одговорност на производителот според кое секој производител е одговорен за финансирање на управувањето со отпадот од сопствени производи. Одговорноста за финансирање на управувањето со историски отпад ќе се дели од страна на сите постоечки производители, преку колективни постапувачи за финансирање на кои сите производители кои постојат на пазарот придонесуваат пропорционално кога ќе настанат трошоците. На производителите не му се дозволува да им ги покажат на купувачите, одделно во времето на продажба на нови производи, трошоците за собирање, преработка и отстранување на отпадните производи.

Со предоженото законско решение од членот 22 се регулира обврската за производителот кој има седиште во друга држава и продава производи во Република Северна Македонија со комуникација на далечина, е должен да одреди и овласти застапник со седиште во Република Северна Македонија кој ќе биде одговорен за исполнување на обврски на производител во согласност со овој закон.

Со членот 23, 24, 25 и 26 се регулираат прашањата за надоместок за управување со отпадни производи и отпадни возила што производителот ќе ја плаќа врз основа на принципот на загадувачот плаќа, според категорија вид на производ во ден/ килограми или парче .Ова законско решение ги вклучува и обврските за водење на евиденција на пресметаниот и уплатен надоместок, правото за враќање на уплатениот надоместок во случаи на извоз на производите..

Средствата од надоместокот се приход на Буџетот на Република Северна Македонија и ќе се користат преку Програма за управување со посебните текови на отпад, што ќе се донесува согласно прописите за проширена одговорност на производителот, наменети за проекти кои придонесуваат кон заштитата на животната средина и подобро управување со отпадот.

Бидејќи се работи за средства кои се приход во Буџетот, Министертвото за финасии преку Управата за јавни приходи и даночните инспектори се органи кои најефикасно ќе придонесат кон контрола, надзор и целесна реализација на овие законски одредби.

Со член 27 се воедува обврска според која секој производител треба, кога пласира на пазарот производи, да обезбеди финансиска гаранција за да се обезбеди управувањето со отпадните производи како и да се спречи трошоците за управувањето да се пренесат на државата или на останатите производители на начин кој ќе биде регулиран согласно прописте за проширена одговорност.

Со членот 29 се регулира правото на производителот, доколку одлучи да не го плаќа надоместок за упрвавуање со отпадни производи и отпадни возила да може да обезбеди дозвола за самостојно управување со отпадни производи и отпадни возила или да ги пренесе своите обврски за управување со со пристапување и склучување на договор со колективен постапувач .

Во системите на собирање, складирање ,повторна употреба, третман и преработка со предлог законот пооделно се утврдуваат овие системи за секој дополнителен тек на отпад , како посебни обврски за производителот.

Со предложените законски решенија во членовите од 30 до 40 се транспонира Директивата 2000/53/ЕЗ) за отпадни возила. Со предложените законски решенија во членот 30 и 31 се уврдени кванитативни цели за повторна употреба, рециклирање и преработка, кои треба да се постигнат во определен период до постигнување на пропишаните цели согласно оваа директива. а се со цел за да се намали негативното влијанието од отпадните возила врз животната средина.Со предложенот законско решение се зема во предвид дека постигнување на целите зависи од старостта на возниот парк (недостаток на кодирани делови, недостаток на информации за местото на загадувачките супстанции кои при разглобувањето можат да ги онечистат материјалите за рециклирање, неможност материјалите со различни технички карактеристики да се одвојат едни од други за да се рециклираат и слично.) како и од нивото на технолошки развој на инсталациите за третман, па до наведените целни години ( 2025-та и 2031-та) постигнатиот степен на повторна употреба и преработка т.е. повторна употреба и рециклирање можно е да биде понизок од пропишаниот. Сепак, до целните години, очекувано е , состојбата со возниот парк континуирано да се подобрува па и пропишаните цели да бидат постигнати.Исто така со предложеното законско решение. се воведува можноста, по потреба да може Владата да ги корегира овие цели согласно пласките документи од прописите за управување со отпад.

Исто така производителот на возила, согласно начелото на одговорност на производител треба да обезбеди систем за собирање на отпадни возила од крајните корисници, за постигнување на целите од собирање и повторна употреба преработа и рециклирање., доколку се подготвени да ги вратат и каде е технички изводливо отпадни делови изваден во текот на поправка на патичките возила (31).

Производителот секоја година ги утврдува сопстевните цели за повторна употреба преработка и рециклирање врз основа на минималните цели за собирање.

Во членот 32 се пропишува правен основ за пропишување на методологија за утврдување и пресметка на национаните цели за повторна употреба , рециклирање и преработка врз основа на кои и производителите и стручниот орган ќе можат да ги следат и утврдуваат целите за повторна употреба и рециклирање и преработка, до потигнувањето на целните вредности.

Со предложеното законско решение од членот 33 сопственикот , како краен корисник отпадното возило може да го предаде на собирно место или во инсталација за третман. Крајниот корисник нема да сноси трошоци за предавањето, осивен кога недоставува пр. моторот или други делови битни за функција на возилото или отпадното возило е целосен отпад. Производителите може да ги сносат сите трошоци или значителен дел од нив за спроведување на овие мерки пришто нормалното функционирање на пазарот не треба да се биде попречено.

Со членот 34 се воведува потврда за уништување на отпадно возила , која ќе се користи како услов за дерегистрирање на отпадното возило од страна на крајниот корисник односно сопственик.

Потврди може да издава опереаторот на инсталацијата за третман. Потврди може да издава и собирачот во собирно место, во име на операторот на инсталацијта за третман со којшто има склучува договор.

За да се следи издавањето на потврдите потребно е да се воведе електронска евиденција од страна на собирачот и операторот на инсталацијата, кои податоците со користење на онлајн алатка ќе ги внесуваат во електронската евиденциа на потврдите кај ќе ја води стручниот орган.

Со предложените законски решенија на членовите 35 и 36 се пропишани условите за работа на собирачот кој собира времено чува и складира отпадни возила ,согласно условите за складирање пропишани со членот 37, како и обврска за водење на евиденција и известување. Собирачот , доколку има склучено договор со самостоен или колективен постапувач, тогаш евиденцијата ја води посебно. Во останатите случаи собирачот води евиденција и известува согласно прописите за управување со отпад.

Со член 37 се утврдуваат барања за операции за складирање и операциите за третман. Операторот на инсталацијата за третман треба да поседува дозвола , согласно прописите за управување со отпад како и третман на отпадните возила како и оперциите за складирање и третман да ги врши согласно пропишаните барања за третман и складирање.на отпад. Третман на отпадните возила е поврзан со фактот дека отпадните возила се комплексен состав на делови и материјали од кои некои имаат опасни својства зарадишто се бара и примената на најдобри достапни техники .Операторот, води евиденција и известува за количини на преземени и повторно употребени, рециклирани и преработени отпадни возила, делови и материјали пооделно за самотоен или колкетивен постапувач, доколку има склучено договор.

Во ситемите за управување со отпадни производи, производителот,согласно начелото на проширена одговорнос обезбедува системи за собирање, повторна употреба, рециклирање и преработка на отпадни гуми, отпадни масла и отпаден текстил на територијата на целата држава.

За таа цел производителот обезбедува собирни места, каде крајните корисници можат да ги предадаваат отпадните производи .и каде се обезбедува повратен прием во местата за прифаќање кај трговци и достапност на собирните места што ги обезбедува производителот, самостојно или преку колективен постапувач со собирачите и во собирните центри кои се управувани од локалната самоуправа. (член 41,45, 46 и 49).

Во системот за собирање на отпадни гуми, отпаден текстил и отпадни масла од членовите 42 48 и 50 се прави разлика разлика помеѓу првично собирање на отпадни производи до негово, собирање и времено чување и складирање на отпадните производи и подговотвка за предавање во иснталација за соодветно управување.

. Поседувачите на овие отпадни производи кои ги создаваат во процесот на нивното работење не се сметаат како субјекти кои треба да потпадната под начелото на проширена одговорност и не подлежат на обврската за да се поседува дозвола за собирање и првично складирање, но се одговорни за правилното управување со отпадни гуми, отпадни масла.и отпаден текстил .согласно овој закон и пописите за управување со отпад..Законот дава можност поседувачите на отпадните производи, доколку сакаат да можат да се приклучат кон системи на самостоен или колективен постапувач,.

Собирачот кој собира времено чува и складираа отпадни производи , води евиденција и известува согласно прописите за управување со отпад.. Доколку склучил договор со самостоен или колективен постапувач тогаш евиденцијата и известувањето ги води и спроведува посебно.(член 51).

Исто така со предложените решенија од член 52 се овозможува воспоставување на единствен функционален систем за одделно собирање на отпадните производи на локално односно регионално ниво, и се редефинира и зголемува одговорноста на градоначалникот.

Според предложеното законско решение, колективните односно самостојните постапувачи соработуваат со градоначаниците на општините и регионалните систем за управување со отпад. За преземање на заеднички мерки за поттикнување на одделно собирање, како и воспоставување на соодветна инфраструктура се склучуваат договори. Предложеното законско решение воспоставува исти правила и постапки за сите колективни и самостојни постапувачи во однос на нивното работење, услови и начин на склучување на договорите ,спроведување на активности за известување и подигнување на јавната свест.

Со членот 53 се регулираат обврските на крајни корисници, за постапување со отпадните производи и нивното предавање на места пропишан со овој закон.

Со предложените законски решенија во членот 54 се регулиранаат постапките за известување со податоци и информации за количините пуштена на пазарот во Република Северна Македонија стапките на собирање, подготовка за повторна употреба, преработка или рециклирање и отстранување, кои се неопходни за следење на постигнувањето на целите утврдени со овој закон кон стручниот орган..

Во членот 55 се воведува обврската на стручниот орган за воспоставување и водење на База на податоци која ќе ги содржи пропишаните податоците и информации добиени при регистрација на производителите и обврските за известување за управување со производите и отпадните производи. кои ќе бидат дел од Базата на податоци и Информативниот систем за отпад , кој се воспоставува и води согласно прописите за управување со отпад.и прописите за проширена одговорност.

Со член 56 се овозможува преку склучување на доброволни договори помеѓу Министерството за животна средина и просторно планирање или Владата на Република Северна Македонија, производителите и други економските оператори за да се постигнат пропишаните или повисоки цели од оние утврдени со овој закон.Доброволните договори можат да вклучат и взаемни обврски за воведување на сертифицирани системи за управување со животната средина, со што ќе се обезбеди висок степен на заштита на животната средина и здравјето на луѓето при управувањето со отпадни производи.

Надзорот е најзначаена ефикасна алатка за правилно спроведување на законот. Со членовите од 57 до 67 се регулирани прашањата од системот за надзор на надлежните инспекциски органи, вклучујаќи ја и постапката за опомена.

Со членовите 68 до 73 се предвидуваат ефективни пропорцинални прекршочни санкции, за правни и физички лица одговорни за управување производи и отпадни производи кога ќе бидат прекршени одредбите од овој закон , вклучувајќи ги и постапките за поравнување и посредување.

Во поглавјето на преодни и завршни одреби се предвидени рокови за отпочување на примена на одредени одредби од законот, рок за донесување на подзаконските акти и рок за влегување во сила на овој закон, вклучувајќи го и рокот на почетокот на неговата примена.

**II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Постојниот систем за управување отпадни гуми отпадни масла, и отпадни возила е ргулиран со Законот за управување отпад.

Имено, на територијата на Република Северна Македонија во моментот не постои систем за самостојно и колективно управување со отпадни производи и отпадни возила кои ги спроведуваат обврските на производителите што произлегуваа од овој закон, а особено поврзни со постигнувуањето на националните цели за собирање и на целите за повторна употреба, преработка и рециклирање.

Досегашното спроведување на закони од областа на управување со другите текови на отпад какошто се пакување, батерии и акумулатори, електрична и електронска опрема покажа дека во Република Северна Македонија постои потенцијал за собирање на отпад, вклучувајќи ги и отпадните производи и отпадни возила што припаѓа на други посебните текови, како и за негова соодветна преработка и рециклирање. Воедно, се увиде дека досегашниот систем има одредени слабости во собирањето и преработката на кои се поврзани пред се недостаток на потребна инфраструктура. Единиците на локалната самоуправа со досегашната пракса покажаа недоволна активност, слаба координација и соработка со самостојните и колективните постапувачи , недоволно расположливи капацитети и ресурси.

Од друга страна, количеството на отпадните производи кои се создава како последица на обилната понуда на пазарот и континуирано растечката потрошувачката , е загрижувачки фактор.

Пристапот на кружна економија во управувањето со отпадни производи и отпадни возила има огромен потенцијал овие производи да ги зачуваат своите вредности колку е можно подолго.

Ваквата состојба покрај директното влијание врз животната средина има индиректно влијание и врз економскиот развој затоа што истото значи губиток на ресурси кои можат да бидат употребени, а индиректно влијае и на отварањето на нови работни места.

Усогласувањето со европского зконодавство треба целосно да ја санираат состојбата и досегашната пракса.Предлог законот пропишува постапки и мерки кои значајно придонесуваат за одржливо производство и потрошувачка преку, како прв приоритет, спречување на создавањето на отпадни производи и дополнително, преку повторна употреба, рециклирање и други видови на преработка на отпадните производи и отпадните возила со цел минимизирање на отстранувањето на отпадот, што конечно води кон ефикасно користење на ресурсите и продуцирање на вредни секундарни суровини.

**III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Со оглед на тоа што Република Северна Македонија како земја кандидат за влез во ЕУ е обврзана да го усогласи своето законодавство со законодавството на Европската Унија, што од своја страна значи и обврска за примена на сите европски стандарди и најдобри практики, усвојувањето на предложените законски решенија и нивното спроведување ќе обезбедат правилно управување со возила, текстил, гуми и масла како и отпадни производи и отпадни возил ќе биде и значаен придонес во заштитата на животната средина и здравјето на луѓето .

Управувањето со овие производи и како отпадни производи преку одржливо производство и потрошувачка, спречување на создавањето на отпадни производи создавање на ефикасен систем за собирање , повторна употреба, рециклирање и други видови на преработка, со цел минимизирање на отстранувањето на отпадот ќе овозможи да се достигнат и исполнат барањата согласно ЕУ законодавство.